text:
ven.
11
févr.
2011
ISOMORYA MBERE
Isomo ryo mu gitabo cya Mwene Siraki (Sir 15, 15-20)
15Nubishaka uzakurikiza amategeko, ukorane umurava igishimisha Uhoraho. 16Yagushyize imbere umuriro n’amazi, aho uzahitamo ni ho uzerekeza ikiganza. 17Imbere y’abantu hari ubuzima n’urupfu, kandi buri wese azahabwa ikimunyuze. 18Koko rero ubuhanga bw’Uhoraho ni bwinshi, ni Umushoborabyose kandi abona byose. 19Amaso ye ayahoza ku bamwubaha, kandi we ubwe azi ibyo abantu bakora byose. 20Nta we yigeze ategeka kuba umuhakanyi, kandi nta n’uwo yahaye uburenganzira bwo gucumura.
ZABURI (Zab 119 (118),1-2,4-5,17-18,33-34)
Inyik/ Hahirwa abadakernwa rnu rnibereho yabo,
bagakurikiza ijambo ry’lmana.
Hahirwa abadakemwa mu mibereho yabo,
bagakurikiza amategeko y’Uhoraho!
Hahirwa abumvira ibyemezo bye,
bakamushakashaka babikuye ku mutima!
Ni wowe witangarije amabwiriza,
ugira ngo bayakurikize ubutayahuga.
Icyampa ngo inzira zanjye zihame,
kugira ngo nkurikize ugushaka kwawe!
Ugirire ubuntu umugaragu wawe nzabeho,
maze nzakurikize ijambo ryawe.
Mpumura amaso maze nzirebere,
ibyiza by’amategeko yawe.
Uhoraho, unyigishe inzira y’ugushaka kwawe,
kugira ngo nyikomeze kugera mu ndunduro.
Umpe ubwenge kugira ngo nkomeze amategeko yawe,
maze nyakurikize n’umutima wanjye wose.
ISOMO RYA KABIRI
Isomo ryo mu ibaruwa ya mbere Mutagatifu Pawulo Intumwa yandikiye Abanyakorinti (1 Kor 2, 6-10)
Bavandimwe, 6abamaze gukomera mu kwemera turababwira iby’ubuhanga, ariko butari ubuhanga bw’iyi si, cyangwa bukomoka ku bagenga b’iyi si kuko bariho batariho. 7Ubuhanga bw’Imana tubagezaho ni ibanga, Imana yari yarazigamiye kuva kera kose kuduhesha ikuzo. 8Nta n’umwe wo mu bagenga b’ iyi si wigeze aritahura, kuko iyo baza kuritahura ntibaba barabambye Umwami w’ikuzo. 9Ariko bihuje n’uko byanditswe ngo «Icyo ijisho ritabonye, icyo ugutwi kutumvise kandi ntikizamuke mu mutima wa muntu, ni cyo Imana yateguriye abayikunda.» 10Ni twebwe rero Imana yabiseruriye ku bwa Roho wayo; kandi Roho uwo acengera byose kugeza no ku mayobera y’Imana.
IBANGONDIRIMBO RIBANZIRIZA IVANJILI (Zab 19 (18),9)
Alleluya Alleluya
Amategeko y’Uhoraho anezereza umutima,
akamurikira umuntu.
Alleluya.
IVANJILI
+ Amagambo yo mu Ivanjili ntagatifu uko yanditswe na Matayo (Mt 5,17-37)
Muri icyo gihe, abigishwa bari bateraniye iruhande rwa Yezu ku musozi, maze arababwira ati 17 «Ntimukeke ko naje kuvanaho Amategeko cyangwa Abahanuzi; sinaje gukuraho, ahubwo naje kunonosora. 18Koko rero ndababwira ukuri: kugera igihe ijuru n’isi bizashirira, nta kanyuguti, nta n’akadomo kazava ku mategeko ibyo byose bitarangiye. 19Nuko rero uzarenga kuri rimwe muri ayo mategeko yoroheje, kandi akigisha n’abandi kugenza batyo, azitwa igiseswa mu Ngoma y’ijuru. Naho uzajya ayakurikiza akayatoza abandi, azitwa umuntu ukomeye mu Ngoma y’ijuru. 20Reka kandi mbabwire : niba ubutungane bwanyu budasumba ubw’abigishamategeko n’abafarizayi, nta bwo muzinjira mu Ngoma y’ijuru.
21Mwumvise ko abakurambere babwiwe ngo ‘Ntuzice’, kandi nihagira uwica azabibarizwa mu rubanza. 22Jyewe mbabwiye ko umuntu wese urakariye uwo bava inda imwe, azabibarizwa mu rukiko; naho nabwira uwo bava inda imwe ati ‘Gicucu ’ azabibarizwa mu Nama Nkuru; namubwira ati ‘Uri umusazi’, azishyurira mu nyenga y’umuriro. 23Nuko rero nujyana ituro ryawe imbere y’urutambiro, ukahibukira ko uwo muva inda imwe mufitanye akantu, 24rekera ituro ryawe imbere y’urutambiro, ubanze ujye kwigorora n’uwo muva inda imwe; hanyuma ugaruke ubone guhereza ituro ryawe. 25Jya ugira ubwira bwo kwiyunga n’uwo mwangana, igihe mukiri kumwe mu nzira kugira ngo ataguteza umucamanza, umucamanza akagushyikiriza umupolisi, ubwo ukaba uroshywe mu buroko. 26Mbikubwize ukuri: nta bwo uzavamo utishyuye byose kugeza ku giceri cya nyuma.
27Mwumvise ko byavuzwe ngo ‘Ntuzasambane’, 28jyeweho mbabwiye ko ureba umugore akamwifuza, mu mutima we aba yamusambanyije. 29Ijisho ryawe ry’iburyo nirikubera impamvu yo gukora icyaha, rinogore urijugunye kure yawe: ikigufitiye akamaro ni ukubura rumwe mu ngingo zawe, aho kubona umubiri wose utawe mu nyenga y’umuriro. 30Niba ikiganza cy’iburyo kigutera gukora icyaha, gice ukijugunye kure yawe: ikiruta ni uko wabura rumwe mu ngingo zawe, aho kubona umubiri wawe wose ugiye mu nyenga y’umuriro. 31Kandi byaravuzwe ngo ‘Usenze umugore we agomba kumuha urwandiko rwo kumusenda’. 32Naho jye mbabwiye ko umuntu wese usenda umugore we – usi bye iyo babanaga bitemewe – aba amuteye gusambana; n’ucyura umugore wasenzwe aba asambanye.
33Mwumvise kandi ko abakurambere babwiwe ngo ‘Ntuzarahire ibinyoma, ahubwo uzahigura Nyagasani ibyo wamusezeranije mu ndahiro.’ 34Jyeweho mbabwiye kutarahira na gato; ari ukurahira ijuru kuko ari inteko y’Imana; 35ari ukurahira isi kuko ari umusego w’ibirenge byayo; ari na Yeruzalemu kuko ari Umurwa w’Umwami mukuru. 36Ntukarahize n’umutwe wawe, kuko udashobora guhindura n’umwe mu misatsi yawe umweru cyangwa igikara. 37Mujye muvuga muti ‘Yego’niba ari yego, cyangwa ‘Oya’ niba ari oya; ibigeretsweho bindi biba biturutse kuri Sekibi.»


c: text/html

text:
Yobu 1:12 Uwiteka asubiza Satani ati"Dore ibyo atunze byose biri mu maboko yawe, keretse we ubwe we kumuramburaho ukuboko kwawe." Nuko Satani aherako ava imbere y’Uwiteka. Yobu 2:6
Uwiteka abwira Satani ati"Dore ari mu maboko yawe, keretse ubugingo bwe gusa ube ari bwo wirinda." Matayo 10:28 Kandi ntimuzatinye abica umubiri badashobora kwica ubugingo, ahubwo mutinye ushobora kurimburira ubugingo n’umubiri muri Gehinomu.
Umuntu yakwibaza impamvu Imana yemera kudutanga ikaduha Satani tukageragezwa. -Niho Imana isarura amashimwe, ku bayo bageragezwa -Niho dukura ubuhamya, nta handi twabukura -Uko kubabazwa kwacu kw’igihwayihwayi (ikintu kitaremereye) kwiyongeranya, kuturemera ubwiza butagira akagero tuzahishurirwa. Uwamenya izi mpamvu neza yajya akumbura kugeragezwa.
Abantu benshi biga Tewologiya bavuga ko Yobu atabayeho. Ariko twe turabyemera ko yabayeho nubwo yaba atariwe wanditse ibi byamubayeho. Satani ntabasha kwinjira mu busitani bw’Imana, ariko akunda kuza aho abana b’Imana bateraniye. Igishimishije ni uko Uwiteka atamwitiranya n’abana be, akamumenya.
Akimubona amubaza aho avuye nibwo yavuze ko yatambagiye mu isi no kuyizereramo. Uwiteka amubaza ati mbese witegereje umugaragu wanjye Yobu? umuntu yakwibaza niba Satani wazereraga yarabonye umwanya wo kwitegereza...
Impamvu Uwiteka umenya byose, yabibajije ni uko yari yamenye neza ko nubwo yazerereye, ariko yatinze kwa Yobu. Satani ntiyari kubasha kugira icyo akora kuri Yobu mu gihe ukuboko k’Uwiteka ariko kwari kukiri kuhakorera.
Amaze kwemererwa kugira icyo akora, Yobu yarwanye intambara yitwa KUTIHAKANA IMANA. Niryo jambo Satani yari yaravuze, nicyo cyari icyifuzo cye. Zab.41:12 (Umwanzi wawe ntakavugirize impundu kunesha). Mukundwa, ntukemere ko ibyo Umwanzi yifuza bigerwaho.
Satani ku ikubitiro yemerewe byose bya Yobu ariko abuzwa kugeza ukuboko kwe kuri Yobu ubwe. Mu by’ukuri, ibyirato by’Imana kuri Yobu nibyo byamukozeho. Mukundwa, ibyirato by’Imana kuri wowe ubwabyo ni umuryango w’ibigeragezo.
Ikindi twakwita nyirabayazana ni ukwibeshya kwa Satani kuri Yobu ko ugukiranuka kwe gushingiye kubyo atunze. Ndakwifuriza, mwenedata ko Satani yahora akwibeshyaho atyo, ukaba udahuzwa n’Imana n’ibyo yaguhaye kuronka.
Ntugategereze kubona ibyo wasabye Imana ngo nibwo uzayubaha. Ndakwifuriza kumenya ikiruta ikindi: kuba urusengero rwuzuye abantu baje gusenga Imana, si uko abantu babuze uko bajya kwiyishyurira ibyo kurya. Habayeho guhitamo ibiruta ibindi. Imana imenya neza ko itanga uwayo azize agatsi.
Niko yabwiye Satani ubwo yari agarutse imbere yayo. Satani asaba n’umubiri we ariko amubuza kugera ku bugingo bwe, Imana yirahira ko bwo idashobora kubumuha. Imana yacu nishimwe kuko yimanye ubugingo bwacu. Kubw’aka gaciro, nidukomere kucyo twahawe, uko tubonye uburyo dukomereshanye amagambo y’ubugingo.
Imana nishimwe kuko nubwo yemera gutanga uwayo, ihita itangira kwegeranya ibikoresho byo kumusana. Ikinejeje cyane kandi ni uko ubwiza bwa nyuma buba burenze ubwa mbere. Ntitugatinye uwica umubiri, ahubwo dutinye uwica ubugingo n’umubiri akabiroha iGihenomu. Niturinde cyane iby’ubugingo kuruta ibindi byose birindwa. [Amateraniro azakomeza ku munsi w’ejo. Amen!!

robotstxt: allowed

filter: keep


text:
Rwanda | RUSIZI: INAMA Y’UMUTEKANO Y’AKARERE KA RUSIZI YAFASHE INGAMBA ZO GUKAZA UMUTEKANO.
Mu nama y’umutekano yaguye ngarukakwezi y’akarere ka Rusizi yo kuwa 28/09/2012, barebeye hamwe uburyo mu mirenge abaturage bitabiriye gahunda y’ikigega Agaciro Development Fund,izindi gahunda ziri mu bikorwa by’imihigo, izirebana no kubaka ibyumba by’amashuri na za biro z’utugari,kimwe n’aho za SACCO(Koperative z’imirenge zishinzwe kubitsa no kuguriza) zikorera,ndetse  no kurebera hamwe aho ishyirwa mu bikorwa ry’igihembwe cy’ihinga 2013 A  rigeze.
Ku ngingo irebana n’uko umutekano wifashe mu karere ka Rusizi,muri rusange basanze wifashe neza,bimwe mu byawuhungabanyije muri uku kwezi gushize kwa 9 hagaragajwe ubujura buciye icyuho,impfu mu mazi y’umugezi wa Rusizi, Ibiza byatewe n’imvura,urubura   n’umuyaga byibasiye imirenge imwe n’imwe,aho byangije amazu y’abaturage mirongo inani n’umunani ( 88) mu murenge wa Bugarama, imirima n’imyaka mu mirenge ya Muganza,Butare,Bweyeye, Nkungu na Nyakarenzo nk’uko Umuyobozi w’akarere wungirije ushinzwe ubukungu HABYARIMANA Marcel ari na we wari uyoboye iyi nama yabitangaje.
Ikindi cyavuzweho ni umuntu uheruka kurohama muri uwo mugezi wa Rusizi arimo koga, akaba yari yaturutse mu Ntara y’Amajyepfo mu karere ka Nyaruguru. Kwitwararika ku kiyaga cya Kivu n’umugezi wa Rusizi,Gukaza amarondo, gukomeza guhanahana amakuru mu buryo bwihuse ku kintu icyo ari cyo cyose cyahungabanya umutekano,kurushaho kwita ku ikaye y’umutekano ya buri mudugudu,habarurwa ababa bahacumbitse bose hanamenyekana ikiba kibagenza, abaturage bagomba guhora bazirikana ko umutekano ari wo shingiro rya byose buri wese aharanira kuba ijisho rya mugenzi we,iyo akaba ari imwe mu myanzuro yafatiwe muri iyi nama y’umutekano yaguye y’akarere ka Rusizi.
Â
Â
Â


text:
Ngororero: Barifuza ko amabanki yegereza abaturage amafaranga yagera no mu karere kabo
Bamwe mu batuye akarere ka Ngororero cyane cyane mu bice by’icyaro basanga amabanki agiye abegereza amafaranga aho batuye ku minsi yagenwe byabafasha mu kurushaho gukorana n’amabanki ndetse no kurwanya ubujura. Ibi twabitangarijwe n’ingeri zitandukanye harimo abize n’abatize.
Nubwo muri buri murenge wo mu karere ka Ngororero hari Koperative Umurenge SACCO, ndetse hamwe na hamwe hakaba n’andi mabanki atandukanye cyane cyane mu mijyi ya Ngororero, kabaya ndetse no muri imwe mu mirenge yindi y’icyaro, haracyari abaturage bataragana banki cyangwa SACCO.
Bamwe ngo babiterwa no kwanga gukora urugendo bagana ku mabanki naho abandi ngo bakenera amafaranga buri munsi bityo kuyajyana kuri banki bagombye gukora ingendo bikaba ari nta mumaro nkuko Sibomana Ndereya wo mu murenge wa Bwira abivuga.
Kuba hari abaturage babika amafaranga mu mifuka yabo, ibi bikurura ubujura bwa hato na hato bwaba ubuciye icyuho cyangwa ubushukanyi bigatuma abaturage bahatakariza amafaranga yabo.
Mu minsi yashize ahagana mu mpera za 2013 mu karere ka Ngororero hadutse abantu batekera umutwe abaturage bakabaka amafaranga babeshya ko babagurisha ibyo bita imari zizabungura bakura mugihugu cya Repubulika iharanira Demokarasi ya Kongo, maze bakabatwara amafaranga yabo, aho miliyoni zigera kuri 15 zose yagiye kuri ubwo buryo.
Ibi, hari abavuga ko byaba biterwa n’uko abo bajura n’abatekamutwe baba baramaze kumenya ko abaturage babika amafaranga mu rugo aho bayakoresha uko bashatse batabanje kugisha inama.
Nkuko amabanki amwe n’amwe yatangiye kwegereza abaturage amafaranga nko ku minsi y’isoko n’ahantu hakunda guhurira abantu benshi, hari abasanga iyi mikorere igejejwe mu karere ka Ngororero byabafasha kubitsa no kubikuza hafi yabo.
Uko biri kose, ubuyobozi bw’akarere bukomeje gusaba abaturage b’ingeri zose kwitabira gukorana n’amabanki mu kwiteza imbere no kuzigamira ejo hazaza.
Umuryango CARE International usanzwe ukorera mu turere dutadukanye tw’u Rwanda watangije gahunda yitwa“Access to Finance Rwanda” ibinyujije muri gahunda yise Voluntary Saving and Loan Scale Up, hakoreshejwe uburyo bwitwa “Intambwe”, aho abaturage bigishwa kuzigama kandi hafi yabo.


text:
ven.
08
avril
2011
ISOMO RYA MBERE
Igitabo cy’Intangiriro (Intg 17, 3-9)
3Abramu yubika umutwe ku butaka, Imana iramubwira iti 4«Ngiri rero Isezerano ryanjye nawe: uzaba sekuru w’imiryango itabarika. 5Nta bwo bazongera kukwita Abramu, ahubwo izina ryawe kuva ubu ribaye Abrahamu, kuko nzakugira sekuru w’imiryango itabarika. 6Nzaguha kororoka cyane, nzakuvanamo imiryango kandi abami bazakuvukaho. 7Nzagirana Isezerano nawe, nzanarigirane n’abazagukomokaho. Iryo Sezerano rizahoraho, kugira ngo mbe Imana yawe n’iy’urubyaro rwawe ubuziraherezo. 8Wowe n’urubyaro rwawe nzabaha gutunga burundu iki gihugu wasuhukiyemo, igihugu cyose cya Kanahani, maze nzababere Imana.» 9Imana ibwira Abrahamu iti «Uzakomeze rero Isezerano ryanjye, wowe n’abo uzabyara, uko ibisekuru bizasimburana.»
ZABURI (Zab 105 (104), 4-5, 6-7, 8-9)
Inyik/ Uhoraho yibuka ibyo yasezeranye.
Nimugarukire Uhoraho Nyir’ububasha,
mushakashake uruhanga rwe ubudahwema.
Nimwiyibutse ibikorwa bye bihebuje,
ibitangaza yakoze, n’amatangazo yivugiye.
Mwebwe, nkomoko ya Abrahamu umugaragu we,
bahungu ba Yakobo, abatoni be!
Ni we Uhoraho, Imana yacu,
umugenga w’isi yose.
Ahora yibuka ibyo yasezeranye bidasubirwaho,
ijambo yarahiriye amasekuruza igihumbi,
rya Sezerano yagiranye na Abrahamu,
akarisubiriramo mu ndahiro.
IBANGONDIRIMBO RIBANZIRIZA IVANJILI (Zab (95 (94),8)
Amagambo yawe Nyagasani,
aturuka kuri Roho kandi agatanga ubugingo.
Uyu munsi ntitunangire umutima wacu,
ahubwo twumve ijwi ry’Uhoraho.
Amagambo yawe Nyagasani,
aturuka kuri Roho kandi agatanga ubugingo.
IVANJILI
+ Yohani (Yh 8, 51-59)
Muri icyo gihe, Yezu abwira Abayahudi ati 51«Ndababwira ukuri koko: ukomera ku magambo yanjye ntateze gupfa bibaho.» 52Abayahudi baramubwira bati «Ngaha twamenya ko wahanzweho na Sekibi! Abrahamu yarapfuye n’abahanuzi barapfa. None wowe uravuga ngo ‘Ukomera ku magambo yanjye ntazakorwaho n’urupfu bibaho.’ 53Uzabe se uruta umubyeyi wacu Abrahamu wapfuye? N’abahanuzi na bo barapfuye! None ubwawe wibwira ko uri iki?» 54Yezu arabasubiza ati «Niba ubwanjye niha ikuzo, ikuzo ryanjye ryaba ari ubusa. Data ni we umpa ikuzo, ari na we muvuga ngo ni Imana yacu. 55Nyamara ntimumuzi, ariko jye ndamuzi; ndamutse mvuze ko ntamuzi, naba ndi umubeshyi nkamwe. Ni koko ndamuzi kandi ngakomera ku ijambo rye. 56Umubyeyi wanyu Abrahamu: yahimbajwe no kubona umunsi wanjye, yarawubonye maze aranezerwa.» 57Abayahudi baramubwira bati «Uba utaragira imyaka mirongo itanu, none ngo wabonye Abrahamu!» 58Yezu arababwira ati «Ndababwira ukuri koko: Abrahamu atarabaho nari ndiho.» 59Ni bwo bafashe amabuye yo kumutera, Yezu arihisha, nuko ava mu Ngoro.


text:
Turi impumuro nziza ya Kristo ku Mana hagati y’abakira n’abarimbuka
“Kuko turi impumuro nziza ya Kristo ku Mana hagati y’abakira n’abarimbuka. Kuri bamwe turi impumuro y’urupfu izana urupfu ariko ku bandi turi impumuro y’ubugingo izana ubugingo.”
2 Abakorinto 2: 16
Nasanze mu mahanga yose nta muntu udakunda guhumura neza. Iyo umuntu yiteye parfum ihumura neza (umenya bayita imibavu mu Kinyarwanda), sinzi niba arijye bibaho jyenyine , buri muntu wese amukurikiza amazuru kugirango yumve iyo mpumuro!!!
Hari abantu bagira impumuro mbi kuburyo iyo binjiye aho abandi bantu bari, bagenda bahunga umwe umwe buhoro buhoro, binuka, baguwe nabi. Hari ahantu nasomye ngo akenshi abantu bagira impumuro mbi ntibabyimenyaho, keretse ari undi muntu ubibabwiye.
Tugarutse kuri iri jambo ryo kuba impumuro nziza ya Kristo, bishatse kuvugako iyo wakiriye Yesu nk’Umwami n’Umukiza wawe, usigara uri uwo kwifuzwa, uwo kuruhukirwaho, ubundi abantu bagombye kwifuza kwicara iruhande rwawe ngo bumve ibigusohokamo, ibiganiro byawe, inyigisho zawe, inama zawe, ibihumuriza byawe, muri make impumuro nziza yawe mu buryo bw’Umwuka! Imana itugirire neza
Harimo nikindi nabonye, ngo kuri bamwe impumuro yacu ntibayikunda kuko ibabera ikimenyetso cyo kubacira imanza no kubereka ko nibatihana bazarimbuka naho kubakijijwe ni ikimenyetso cy’uko dufite ubugingo! Kandi ni ibisanzwe, uzasanga hari abantu bagutindaho bibaza impamvu umeze gutyo, ndetse bamwe bazanabikwangira ariko ntakundi byagenda kuko urasabwa kumera gutyo naho bose batabikunda.
Reka ndangize mbifuriza gukomeza kuba impumuro nziza haba kubarimbuka ndetse n’abakira! Erega ntawamenya, wenda igihe kimwe bazibuka ko bigeze kubana n’umuntu uhumura neza!
Ibihe byiza, Yesu adushoboze kuba abo kwifuzwa.


text:
Imirenge itatu, ari yo Shyara, Musenyi na Mwogo yo mu Karere ka Bugesera ni yo yatangiriweho ku ikubitiro muri gahunda ya VUP yo gutanga inguzanyo ku mishinga ibyara inyungu y’abaturage binyuze mu mirenge Sacco.
Mu ngengo y’imari y’umwaka ushize wa 2015, akarere kari karateganyije miliyoni zisaga 112, gusa ngo abaturage ntibitabira gufata ayo mafaranga nk’uko bivugwa na Gakwerere John, Umukozi ushinzwe Imibereho Myiza y’Abaturage mu Karere.
Agira ati “Ntabwo barimo kwitabira uko tubishaka kuko ni amafaranga yabo yabagenewe kugira ngo abakure mubukene”.
Kugira ngo umugenerwabikorwa ahabwe ayo mafaranga agomba kuba amaze gukorana na SACCO nibura mu gihe cy’amezi atatu, kuba afite umushinga ukoze neza ndetse akaba afite icyangombwa cy’ubutaka akagitanga nk’ingwate.
Gakwerere avuga ko muri miliyoni zisaga 112 yateganyijwe mu ngengo y’imari y’akarere, hasohotse abarirwa muri miliyoni 38.
Bamwe mu baturage bavuga ko ayo mafaranga agenerwa abantu batazi gukora imishinga ndetse n’iyo bayikoresha ugasanga batamenya kuyigenzura kugira ngo ibashe kubabyarira inyungu.
Uwitwa Dusabinema Callixte agira ati “Aya mafaranga ntayo nafashe kuko nifitiye agasambu gato. Mu gihe se bayampaye hanyuma agahomba bangurishirije agasambu nari nsigaranye abana banjye bazatungwa n’iki!”
Mugenzi we Nyiransabimana Odette, we avuga ko impamvu batitabira kuyafata ari uko mbere bayabahaga ku nyungu ya 2% ariko ubu sacco ikaba ibaca inyungu ya 11%.
Umukozi w’Akarere ka Bugesera ushinzwe Imibereho Myiza y’Abaturage, Gakwerere John, avuga ko batangiye ubukangurambaga bushishikariza abaturage gusaba ayo mafaranga, cyane abasaba kwibumbira mu matsinda.
Gahunda yo kunyuza amafaranga ya VUP muri SACCO yaje nyuma y’aho abaturage bamwe bari bamenyereye guhabwa ayo mafaranga mu ntoki, bigateza ibibazo mu kuyishyura, ngo hari n’abayafataga bazi ko ari impano batazishyura.


text:
Karongi: Abasigajwe inyuma n’amateka barishimira ko ubuyobozi bwabazamuye
“Kagame Paul, urashoboye, urasobanutse, ntituzagutererana mu guteza imbere igihugu cyacuâ€. Aya ni amagambo y’intore z’Intisukirwa z’abasigajwe inyuma n’amateka bo mu kagari More...
Ntituzakomeza kwihanganira abicanye muri Jenoside, nibahinduke tujyane mu iterambere-Guverineri Uwamariya
Guverineri Uwamariya Odetta uyobora Intara y’Iburasirazuba arahamagarira abantu bahemukiye igihugu bakagira uruhare mu kugisenya no kwica benshi mu bari kucyubaka guhindukira bagakora batizigamye mu kongera More...
Kayonza: Ubusinzi ni kimwe mu bintu byatumye ubukungu bw akarere busubira inyuma
Ubushakashatsi buherutse gushyirawa ahagaragara [EICV 3] bwakozwe hagamijwe kureba uburyo abaturage b’u Rwanda bava mu nsi y’umurongo w’ubukene, bugaragaza ko ubukungu bw’akarere ka More...


text:
Urwenya: Ibihano Bitangaje by'Umwami
Ibihano Bitangaje by'Umwami
Abagabo 3 bakoshereje umwami, nuko umwami arabwira ati “ntabwo mbica ariko ndaba akazamini gato ugatsinda ndamureka agende! “ Nuko arababwira ati: “ni mujye mwishyamba buri muntu anzanire imbuto icumi yifuza.” Nuko baragenda, uwambere aba azanye amacunga 10 umwami aramubwira ati “ngaho yashyire mu kibuno agere mu nda kandi ntutake.” Ashyiramo irya mbere, ashyizemo irya kabiri, aba aratatse, bahita bamwica. Nuko uwa kabiri aba azanye inkeri nuko umwami aramubwira ati: “ngaho nawe zishyiremo izo nkeri 10 mu kibuno.” Azishyiramo ageze kuya 9, aba arasetse nawe baramwica, nuko abo bagabo bapfuye bahurira mwijuru, uw'inkeri abwira uwa macunga ati: “ariko wabonaga ariya macunga yari kunyura mu kibuno?” nuko aramusubiza ati” ntabwo nari nzi ko tugiye kuyashyira mu kibuno, nuko uw'amacunga nawe aramubaza ati “wowe se byakunanije iki?” Nawe aramusubiza ati “nazishyizemo zose nuko ngiye gushyiramo iya 10 mbona wa wundi wa gatatu azanye ibihaza 10, nibajije aho ari bubinyuze ibitwenge bihita binyica nanjye baba baranyishe!”
Shyiraho Igitekerezo!
Subscribe to: Post Comments (Atom)


text:
Ubyange cyangwa ubyemere, uri mu ntambara yo mu buryo bw’Umwuka. Umwanzi wawe, Satani, aje kukurwanya anyuze mu nzira nyinshi zinyuranye kandi yiteguye no kukurwanya n’imbaraga ze zose. Niyo mpamvu nawe ukeneye kumenya uburyo wahagarara wemye kugira ngo umurwanye wivuye inyuma.
Mu abafilipi 1:28 haravuga ngo “mudakangwa n’ababisha bo mu buryo bwose. Ubwo butwari bwo kudatinya kwanyu kuri bo ni ikimenyetso cyo kurimbuka kwabo, naho kuri mwe ni ikimenyetso cy’agakiza kanyu kava ku Mana.”
Iki cyanditswe cyiravuga ko Imana n’umwanzi Satani bahora baduhanze amaso. Niduhagarara twemye tukaguma mu mahoro ya Kristo Satani ntazabasha kuduca urwaho rwo kuba yaduhungabanyiriza amahoro kandi ibyo abizi neza ko nta cyuho namba yabona mu gihe duhagaze neza mu gakiza. Ntacyo yadutwara. Ibyo bizabera Imana ikimenyetso ko tuyizera by’ukuri.
“…mugire amahoro muri jye. Mu isi mugira umubabaro, ariko nimuhumure nanesheje isi.” Yohana 16:33.
Mube maso kandi mubeho mufite intego mwizera Imana. Birashoboka ko hari byinshi bisa n’ibiteye ubwoba byabashyikira ariko nimutuze, mugume mu buntu bwe maze mwicecekere mukomeze mushimire Uwiteka kuko yiteguye kukurwanirira.


text:
“Nuko Yesu ajya mu gihugu cy’i Kayisariya ya Filipo abaza abigishwa be ati “Abantu bagira ngo Umwana w’umuntu ndi nde? Baramusubiza bati “Bamwe bagira ngo uri Yohana Umubatiza, abandi ngo uri Eliya, abandi ngo uri Yeremiya, cyangwa ngo uri umwe wo mu bahanuzi.”Arababaza ati “Ariko mwebwe ubwanyu mugira ngo ndi nde?”Simoni Petero aramusubiza ati “Uri Kristo, Umwana w’Imana ihoraho.”Matayo 16:13-16
Iyi nkuru ya Yesu n’abigishwa be iragaragaza uko umuntu ashobora gufata Yesu igihe atari yamwakira muri we ngo amusobanukirwe. Yesu Kristo we yabonye ko abamukurikiye benshi batari bamumenya neza maze bituma ahitamo kubaba uko bumva hanze bamuvuga agira ngo yumve ko intumwa ze zimuzi zibasha kumusobanurira abandi bamwitiranya.
Petero tugendeye ku gisubizo yahaye yesu, umuntu ashobora guhita abona ibintu bitatu byabaye kuri Petero ari nabyo bitwereka intambwe nyazo umuntu agomba gutera kugira ngo yakire Umwami Yesu Kristo:
1. Ugomba kwibonanira na Yesu. Petero icyo gihe yahuye na Yesu bavugana barebana, iyo rero wageze uho umwami Yesu Kristo ari, ubuzima bwawe burahinduka kandi ntukomeza kuba uko warumeze. Kwibonanira na Yesu Kristo ni ukumva, ukareba kandi ukizera ijambo n’imirimo bya Yesu akora bityo ntubeho mu bwoba cyangwa ngo umwakire kuko hari uwagushyize ku gahato.
2. Mwuka Wera aguhishurira umucunguzi Yesu. Petero kubwe ntiyari kumenya ko umuhagaze imbere ariwe kristo umwana w’Imana, ariko Umwuka Wera yamuhishuriye ko umuhagaze imbere ariwe Yesu Kristo Mesiya.
Ntabwo ushobora kumenya Yesu Kristo kuko wumvise abantu bamuvuga nubwo nabyo ari byiza kandi ari iby’ingenzi. Uzumva ijambo ry’Imana kuva kubavugabutumwa cyangwa inshuti zawe, ariko kugira ngo ubashe kubyumva burya ni Umwuka Wera ubihishurira umutima wawe. Hatabayeho iri hishurirwa ritangwa na Mwuka Wera,agakiza ntikagerwah.
3. Ugomba kwatura ugahamya Yesu Kristo . Petero avuga ngo” uri Kristo, Umwana w’Imana,” yararimo ahamya kumugaragaro ibyo Mwuka Wera yaramaze kumuhishurira mu ibanga. Ibyanditswe biratubwira ngo:“Niwatuza akanwa kawe yuko Yesu ari Umwami, ukizera mu mutima wawe yuko Imana yamuzuye uzakizwa,kuko umutima ari wo umuntu yizeza akabarwaho gukiranuka, kandi akanwa akaba ari ko yatuza agakizwa.” Abaroma 10:9-10
Iyo rero umaze gutera intambwe yo kumuhamya ko ariwe mwami n’umucunguzi ugenga ubugingo bwawe, aguha ubshobozi bwo kwita umwana w’Imana, ugahita ubu umuraganwa nawe mu bwami bw’ijuru.


text:
Urubyiruko rwo mu murenge wa Remera mu karere ka Ngoma rwishyize hamwe, rwibumbira mu itsinda ry’abagera kuri 25, bagamije gushishikariza abandi kwitabira gahunda zose za leta, by’umwihariko ibikorwa byo kwibuka abazize Jenoside yakorewe abatutsi.
Ubwo hatangwaga ibiganiro byateganyijwe mu gihe cyo kwibuka ku nshuro ya 22 Jenoside yakorewe Abatutsi, mu mudugudu wa Kamvumba, akagari ka Kinunga, mu murenge wa Remera, binyuze mu ikinamico ngufi uru rubyiruko rwibumbiye mu itsinda ‘Return Peace in Citizens’, rwakebuye abigira ba ntibindeba.
Abasore n’inkumi bagize iri tsinda bibukije abakerensa gahunda y’ibiganiro bitwaje ko ngo bitabareba, urubyiruko rwibwirako ari iby’abasaza n’abakecuru n’abo amasaha y’ibiganiro agera bakikingirana; ko ibyo byose bidakwiye kandi ko bigaragaza ko ubikora aba atarahinduka, ari naho hava ingengabitekerezo ya Jenoside.
Ndagijimana Jean Claude, umuyobozi w’itsinda ‘Return Peace in Citizens’(RPC) yabwiye Imvaho Nshya ko icyabateye kwishyira hamwe ari ukugira ngo bashishikarize urubyiruko kujya bibona muri gahunda zose za leta, kandi bagatanga umusanzu wabo waba uw’amaboko n’ibitekerezo.
Yagize ati:“Hari gahunda nyinshi usanga urubyiruko rutitaho, rukabiharira abakuru.Umuntu akumva ngo niba ari ukwibuka bigenewe abakecuru n’abasaza byabaye bariho.
Nko mu ikinamico twakinnye wabonye ko hari urubyiruko rwari rurimo kwikinira amakarita mu gihe cy’ibiganiro, abacururiza mu gikari kandi mu by’ukuri ntibiba bikwiye.Twashyizeho iri tsinda rero kugira ngo tujye duha ubutumwa cyane urubyiruko, bwo kujya bitabira gahunda za leta nk’abanyarwanda, kwigira, kwizigamira, gufasha no gufatanya kugira ngo twubake igihugu cyacu.”
Mukamanzi Demitrie, Umunyamabanga Nshingwabikorwa w’akagari ka Kinunga, avuga ko ibikorwa n’urubyiruko rwibumbiye mu itsinda RPC bifite intego nziza, kuko bitanga ubutumwa buhwitura urubyiruko rwirengangiza gahunda za leta.
Yagize ati:“Abagize iri tsinda ni urubyiruko ariko ubona ko rugamije gushishikariza urundi rubyiruko kujya bitabira gahunda, niba ari ibi bihe cy’icyunamo bakitabira bakamenya amateka, iby’igihugu cyanyuzemo no kwirinda ingengabitekerezo.
Uru rubyiruko dukwiye kurushyigikira rukajya rukwirakwiza ubutumwa nk’ubu hirya no hino, yaba mu murenge wacu wa Remera, no mu karere kacu ka Ngoma.”
Itsinda ‘Return Peace in Citizens’ rigizwe n’urubyiruko 25 rw’abakorwa n’abahungu, bakora ibikorwa byo kwizigamira, gufashanya, guhanga imishinga yo kubateza imbere, guhimba imivugo, imbyino n’amakinamico bigamije gushishikariza urubyiruko gukora no kwitabira gahunda za leta.
hfMHEyfeSyNOHAb 10 January
jlcFDyqkGFkQowzOEd 9 January
yJQYCpRNPeWJSlWxN 6 January
sLreISzDXqEzUjyldBf 4 January
TDgIWBRGz 3 January
ZKwexenRVHHoVoowO 2 January
tjAfoliNwRBjXCD 1 January
ZEtFCatLDNdVD December 2016
ihvWibptZKQCILeA December 2016
naDrCVLERYYmgWdq December 2016
Ababyeyi barerera muri GS Ntura Protestant, ishuri riri mu murenge wa Giheke mu karere ka Rusizi, bafite impungenge z’uko abana babo bagiye gutangira amashuri, ibyumba by’amashuri bigiramo bishaje (...)
Abaturage bo muri Nyamugari mu murenge wa Ndego mu karere ka Kayonza bavuga ko bakusanyije amafaranga arenga miliyoni 6 ngo babone amazi meza, ariko ngo barayategereza baraheba. Igitekerezo cyo (...)
Umuyobozi w’akarere ka Rwamagana Mbonyumuvunyi Radjab, arasaba abaturage batuye muri aka karere kwirinda gukongeza ingengabitekerezo ya Jenoside mu bana bato, ahubwo bakayikumira kugira ngo (...)
Nyuma y’uko mu minsi ishize abayobozi b’utugari n’abakozi babungirije, n’abanyamabanga nshingwabikorwa b’imirenge mu turere tugize intara y’Uburengerazuba bagiye basezera ku mirimo yabo, bamwe mu (...)
Ubuyobozi bw’akarere ka Nyamasheke buravuga ko buhangayikishijwe n’abantu badukanye ingeso mbi yo gutema inka z’abaturage. Ni nyuma y’aho mu murenge wa Bushenge, mu karere ka Nyamasheke, umuturage (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Obadiya 1
Imana izahana Edomu ibahoye kurenganya Isirayeli
1.Ibyo Obadiya yeretswe. Ibi ni byo Uwiteka Imana ivuga kuri Edomu: Amosi 1.11-12; Mal 1.2-5 Twumvise ubutumwa buvuye ku Uwiteka, kandi intumwa yatumwe mu mahanga ati Nimuhaguruke kandi natwe duhaguruke dutere ubwo bwoko. 2.Dore mu yandi mahanga nakugize ishyanga rito, urahinyurwa cyane. 3.Ubwibone bwumutima wawe bwaragushutse, weho utuye mu bisate byurutare, ukaba mu buturo bwo hejuru cyane ukibwira mu mutima wawe uti Ni nde wamanura akangeza hasi? 4.Naho watumbagira hejuru nkigisiga, icyari cyawe ukacyarika hagati yinyenyeri, aho na ho nzahakumanura ugwe hasi. Ni ko Uwiteka avuga. 5.Abajura iyo baguteye cyangwa abambuzi baguteraniyeho mu ijoro (ukaba waraciwe), aho ntibakwiba kugeza ubwo bīhaza? Abasaruzi bimizabibu baje iwawe, ntibagira imizabibu basiga yahumbwa? 6.Yemwe, Esawu ko yasatswe! Ubutunzi bwe bwari buhishe, ko bwahishuwe! 7.Abafatanyaga nawe bose barakwirukanye bakugeza ku rubibi, abuzuraga nawe baragushutse none barakunesheje, abo wagaburiraga baguteze umutego, ariko ntiwabimenya. 8.Uwiteka arabaza ati Mbese uwo munsi sinzarimbura abanyabwenge bo muri Edomu, ngatuma kumenya gushira ku musozi wa Esawu? 9.Temani we, intwari zawe zizahagarika umutima, bitume umuntu wese wo ku musozi wa Esawu yicwa nicyorezo. 10.Urugomo wagiriye mwene so Yakobo ni rwo ruzagutera gukorwa nisoni cyane, kandi kurimbuka kwawe kuzaba ukwiteka ryose. 11.Wa munsi wihagarariraga urebēra gusa, igihe abanzi bajyanaga ubutunzi bwe, abanyamahanga bakinjira mu marembo ye bagafindira i Yerusalemu, wari umeze nkuwo muri bo. 12.Ariko ntukarebēre ku munsi wa mwene so, umunsi yabonyemo amakuba, kandi ntukishime ku Bayuda ku munsi barimbutsemo, kandi ntukababwirane ubwibone ku munsi bagizemo amakuba. 13.Ntukajye mu irembo ryubwoko bwanjye ku munsi wibyago byabo. Ni ukuri ntukarebēre amakuba yabo ku munsi wibyago byabo, kandi ntugasahure ubutunzi bwabo ku munsi wibyago byabo. 14.Ntugahagarare mu mahuriro yinzira kuhicira impunzi ze, kandi ntugatange abe bacitse ku icumu ku munsi wamakuba yabo. 15.Kuko umunsi wUwiteka uri hafi uziye amahanga yose, uko wagenje ni ko uzagenzwa, ibyo wagize bizagusubira ku mutwe. 16.Uko mwanywereye ku musozi wanjye wera, ni ko abanyamahanga bose bazajya banywa iteka. Ni ukuri bazanywa bagotomere, kandi bazamera nkabatigeze kubaho. 17.Ariko ku musozi wa Siyoni hazaba abarokotse kandi hazaba ahera, abinzu ya Yakobo bazasubirana ibyabo. 18.Kandi abinzu ya Yakobo bazaba umuriro, nabinzu ya Yosefu babe ikirimi cyawo, nabinzu ya Esawu bazaba nkumurama, bazabatwika bakongoke, ndetse abiyo nzu nta wuzasigara, kuko byavuzwe nUwiteka. 19.Kandi abikusi bazigarurira umusozi wa Esawu, nabatuye mu gisiza bahindūre igihugu cyAbafilisitiya. Bazigarurira igihugu cya Efurayimu nigihugu cyi Samariya, nAbabenyamini bazahindūra i Galeyadi. 20.Kandi abo muri izo ngabo zAbisirayeli bagiye mu Banyakanāni ari imfate, bazigarurira igihugu kugeza i Sarefati, nabi Yerusalemu bajyanywe ari imbohe bakaba i Sefaradi, bazigarurira imidugudu yikusi. 21.Kandi abarokozi bazazamuka bajye ku musozi wa Siyoni gucira urubanza umusozi wa Esawu kandi ubwami buzaba ubwUwiteka.
Uri gusoma Obadiya igice cya:


text:
Komatana n’Imana
Zaburi 91:14-15, Rusi 1:16
Ese Komatana n’Imana n’iki ?
Ni uburyo umuntu afata icyemezo cyo kwiyegurira Imana wese nukuvuga Imana iba arumwe nawe, nawe akaba umwe nayo.
Mu buzima bwa Gikristo hari ingamba umuntu afata abantu bakamenya ko yomatanye nayo.
Aha twavuga abasore batatu Saduraka, Meshake na Abedenego basubije umwami bati ‘’Imana dukorera ibasha kudukiza kandi izadukiza rwose ariko naho itadukiza twe ntidushobora gupfumira ibigirwamana.’’
Hano hari ijambo rikunda gukoreshwa risa no komatana bita Akaramata, iri jambo rikoreshwa ku bashakanye rivuga kubana akaramata kubana ubudatandukana.
Nkatwe nk’abakristo twari dukwiriye kubana ubudatandukana na Yesu.
Reka turebere hamwe bamwe mu babanye n’Imana akaramata mubihe bitoroshye:
* Enoki mu gihe cye abantu bari batacyumvira Imana ariko we agendana n’Imana bimuhwaniriza no kujya mu ijuru adapfuye.
*Nowa mu gihe cye abantu bari babi cyane kuburyo Imana yicujije impamvu yabaremye ariko we yikomeza kumana
*Aburahamu yemeye kureka umuryango we kubera kwemera kwiyegurira Imana
* Mose ntiyemeye kuba igikomangoma kubera gusobanukorwa uwo ari we bituma abaho ubuzima bugoye ariko Imana ishyirwa hejuru. Ni benshi reka tube turekeye aha.
Urebye ubuzima bwa Rusi wamenya uburyo kwiyegurira Imana bisaba gusiga yemeye kureka ubwoko bwe akurikira Nawomi ntacyo agira ariko kubera yari yamubonyemo Imana
Icyo komatana n’Imana aricyo
1. Kwiha Imana wese ukirengangiza ibindi byasaga nkaho byari bifite agaciro hanyuma ukishyira Imana n’umutima wawe wose
2. Kurekura ubushake bwawe ukareka ubushake bw’Imana bukaba
3.Ni ugutesha buri kintu cyose agaciro cyari cyarafashe umwanya wowe kurusha uwo Imana ifite.
Ukwiye Gukunda Imana Matayo 22:37
Iyo urebye muri ino minsi abantu bakundiye Imana ibintu. Iyo ushaka gukunda Imana hari Ibintu 3 usabwa gukora:
A. Guha agaciro igikorwa cyabereye i Gorogota 1Abakor1:18
B. Kwiyegurira Imana Ibyak 20:24
C. Gushyiraho ingamba Daniyeli 1:8
Intambwe zo kubigeraho
Kwiha Imana no kwakira Yesu Kristo nk’umwami n’umukiza w’ibugingo bwacu
Gushishikarira kumenya Kristo n’umudendezo dufite muri we
Kumva kristo icyo aricyo mu buzima bwacu umwami uganje
Bavandimwe ibi bihe dusohoyemo dukwiriye kwiyinira tukareba niba twaromatanye n’Imana.
Evangelist NTAKIRUTIMANA Francois @Agakiza.org


text:
Waba warigeze wibaza impamvu ibyo ushaka gukora ataribyo ukora!
Ndavuga nti ” Muyoborwe n’Umwuka” , kuko aribwo mutazakora ibyo kamere irarikira kuko kamere irarikira ibyo Umwuka yanga, kandi Umwuka yifuza ibyo kamere yanga kuko ibyo bihabanye, nicyo gituma ibyo mushaka gukora ataribyo mukora. Abagalatiya 5:16-17
(So I say, let the Holy Spirit guide your lives. Then you won’t be doing what your sinful nature craves. The sinful nature wants to do evil, which is just the opposite of what the Spirit wants. And the Spirit gives us the desires that are the opposite of what the sinful nature desires. These two forces are constantly fighting each other, so you are not free to carry out your good intentions.) Galatians 5:16-17
Iri jambo ry’Imana ryongera kunyibutsa intambara y’Umwuka abantu b’Imana turwana nayo, nuburyo Imana itwifuzaho kurwana intambara nziza yo gukiranuka. Bibiliya mu byahishuwe ahenshi yongeraho ngo “ Unesha niwe……” Imana iturwanirire
Impamvu rero ibyo dushaka gukora ataribyo dukora nuko hariho imparaga ebyiri zirwanira muritwe. Imbaraga zimwe zishaka ko dukora ibibi ( iza kamere) n’izindi mbaraga zishaka ko dukora ibyiza ( Umwuka Wera) ariko Imana ishimwe ko iyo tuyiyambaje ijya iturwanirira mu izina rya Yesu Christ.
Dore ibyo kamere iba ishaka ko dukora :
“Dore imirimo ya kamere iragaragara ni iyi: gusambana no gukora ibiteye isoni n’iby’isoni nke, no gusenga ibishushanyo, no kuroga no kwangana, no gutongana, n’ishyari n’umujinya n’amahane, no kwitandukanya no kwirema ibice, no kugomanwa no gusinda, n’ibiganiro bibi n’ibindi bias bityo. Ndababwira hakiri kare nk’uko nababwiye kera, yuko abakora ibisa bityo batazaragwa ubwami bw’Imana.” Abagalatiya 5: 19-20
Dore ibyo Umwuka Wera aba ashaka ko dukora :
“Ariko rero imbuto z’Umwuka ni urukundo n’ibyishimo n’amahoro, no kwihangana no kugira neza, n’ingeso nziza no gukiranuka, no kugwa neza no kwirinda. Ibimeze bityo nta mategeko abihana” Abagalatiya 5: 22-23
Ngizo rero imbaraga zirwanira muri twe. Icyiza kirimo nuko iyo twemeye kuyoborwa n’Umwuka Wera, atuyobora neza mu nzira yo gukiranuka.
Njya mwumva murinjye anyereka ko icyo ngiye gukora Atari cyiza, hanyuma nanjye naba Uwumvira ngahita ngarukira ho naringeze. Uretse n’ibyo, Umwuka Wera ajya amburira ko imbere yanjye hari akaga, nkinginga Imana ikandengera.
Imbere yanjye nawe haje ibimenyetso bizajya bigufasha kumenya imbaraga zirimo kunesha izindi mu buzima bwawe. Mbese murino minsi haranesha kamere cyangwa Mwuka wera ! Byose biterwa nawe.
Pawulo nawe iyo ntambara yahuraga nayo .
Bayita intambara y’umutima uhana na kamere y’ibyaha:
“ Sinzi ibyo nkora kuko ibyo nshaka ataribyo nkora, ahubwo ibyo nanga akaba aribyo nkora. Ariko ubwo nkora ibyo ndashaka, nemera ko amategeko ari meza…..kuko icyiza nshaka ataricyo nkora, ahubwo ikibi nanga akaba aricyo nkora….. Imana ishimwe! Kuko izajya inkiza kubwa Yesu Kristo Umwami wacu.” Abaroma 7: 15-25
Mu ntambara zose nubwo biba bitoroshye ariko aba yifuza gutabarukana insinzi arinako nshoje mbifuriza insinzi mu izina rya Yesu Kristo.


text:
Amezi atanu arihiritse batazi uko umushahara usa
Abaturage 318 bibumbiye mu makoperative akora isuku mu mihanda iri muri Rulindo batangaza ko bamaze amezi atanu badahembwa kandi bakora.
Abo bakozi bari mu makoperative 11 akora isumu mu mirenge 17 igize akarere ka Rulindo, bahamya ko babayeho nabi kubera kudahabwa umushaha bakoreye; nkuko umwe muri bo witwa Ntahombizi Patrice, abisobanura.
Agira ati “Birababaje kubona tumara amezi arenga atanu tutarahembwa tubayeho nabi pe! Ntawe ukidukopa twiswe abambuzi, inzara yaratwishe, nkanjye sindishyurira abanyeshuri, nabuze n’amafaranga yo kwishyura za Mitiweri kandi najyaga nzitanga!”
Aba bakozi bakomeza bavuga ko ubuyobozi w’Akarere ka Rulindo buhora bubabwira ko buzabishyura ariko bagategereza amaso agahera mu kirere. Bahamya ko umushahara bahabwa ariwo bakuramo ibyo bakenera buri munsi.
Emille Ntambara, ushinzwe iterambere ry’imihanda mu karere ka Rulindo, avuga ko impamvu abo bakozi batinze guhembwa ari uko Minisiteri y’Imari n’Igenamigambi (Minecofin) yatinze kohereza amafaranga bagomba guhembwa, bitewe nuko bari bari mu isozwa ry’umwaka w’ingengo y’imari wa 2015-2016.
Miliyoni 11FRw ni zo zigomba guhembwa abo bakozi bose. Ayo mafaranga aturuka muri (Minecofin), akagera ku karere akabona guhabwa abakozi.
Ntambara avuga ko kuri ubu ayo mafaranga yamaze kugera ku karere. Bari kunononsora umushahara buri wese azahembwa kugira ngo babahembe bidatinze.
Umuyobozi w’Akarere ka Rulindo Emmanuel Kayiranga nawe yizeza abo bakozi ko mu gihe kitarambiranye bazabahemba, bakikura mu bukene.


text:
National Geographic yigishije abanyeshuri bo mu Rwanda gufotora
Ikigo cyo muri Amerika cyitwa National Geographic gifata kikanatunganya amafoto n’amavideo y’urusobe rw’ibinyabuzima binyura ku ma televiziyo atandukanye yo ku isi, kigishije abanyeshuri bo mu Rwanda gufotora no gufata amashusho.
National Geographic ni ikigo gikomeye cy’itangazamakuru gifite amashene (Channels) ya Televiziyo n’ibitangazamakuru (Magazines) bitangaza inkuru zivuga kuri siyansi.
Nk’uko bigaragara ku rubuga rwa Diana Fossey, Gorilla Funda, itsinda ry’abanyeshuri 15 bo mu Kigo cy’Amashuri yisumbuye cya Bisate mu Majyaruguru hafi ya Pariki y’Ibirunga basoje ayo mahugurwa tariki 9 Ukuboza 2016.
Aya mahugurwa yaberaga muri “Bisate Community Learning Center”, ikigo cyubatswe ku nkunga y’Ikigega “Fossey Fund” kitiriwe Diana Fossey, wari uzwiho kubungabunga ubuzima bw’ingagi n’urusobe rw’ibinyabuzima byo mu birunga.
Ayo mahugurwa yahawe abana bari mu kigero cy’imyaka hagati ya 14-17, yari agamije kubafasha kumenya gukoresha amafoto n’amashusho mu kubara inkuru zijyanye n’ubuzima bw’urusobe rw’ibinyabuzima, umuco ndetse n’imibereho y’Abanyarwanda.
Mu minsi ine bamaranye n’abakozi ba National Geographic, bize gukoresha kamera zifotora n’izifata amashusho, porogaramu zitunganya amafoto n’izitunganya amashusho, bakora n’imyitozo ngiro banaboneraho gusura ingagi zo mu Birunga.
Mu bakozi ba National Geographic bigishaga abo bana harimo gafotozi, umuhanga mu gutunganya amafoto n’abayobozi mu gufata amashusho babibiri.
Kaitlin Yarnall, Umuyobozi Wungirije muri National Geographic Society, yagize ati “Aya mahugurwa yari agamije guha abana urugero rw’ukuntu bajya bavuga inkuru zabo bifashishe amafoto n’amashushu kandi turizera ko bizanafasha abaturage babonye ibyo aba bana bakoze.”
Yakomeje agira ati “Turizera ko aya mahugurwa azafasha aba banyeshuri gukora akanyamakuru basangirizamo abandi inkuru zabo bikaba n’ubundi buryo bushya bwo gufasha National Geographic mu kazi kayo.”
Nyuma y’ayo mahugurwa, abo bana bagaragarije abaturage ba Bisate ibyo bigishijwe bifashishije amafoto n’amashusho bafashe.
Aya mahugurwa yo gufotora yakozwe ku bufatanye bwa National Geographic na Fossey Fund.


text:
Ifi ni ikilibwa gifite intungamubiri umubiri wacu ukeneye cyane nk’amaremezo(protéines) , n’imyunyu (calcium, phosphore, potassium, magnésium) na vitamine(vitamines). Ibyo byose ni ngombwa kugira ngo umubiri wawe umererwe neza urusheho kunogera umukunzi.
AMAFI ABAZE ATETSE BUFIRITI (filet de poissons frits)
Ibyangombwa :
Amafi . Indimu . Shapelire(chapelure).
Amagi Perisili.
UKO BIKORWA
Woza amafi, ukayumutsa neza, ugakuraho igihu cy’umukara ku ruhande rwo hejuru. Ukoresha icyuma kinini gisongoye ugakata ukurikije uko iteye mu burebure bwa buri kagufa(arête). Hanyuma ukurikizeho gukuramo ya mihore utayimanyuye, ukuramo uduhwa tw’impande n’uruhu rw’umweru rwa hasi. Ugafata iyo mihore ukayikoza mu magi wakubise wavanze n’amavuta, ugashyiraho shaperire(chapelure) nkeya. Hanyuma ukayiteka mu mavuta yahiye cyane, mu gihe ihinduye ibara, ukayarura muri plat cyangwa isahani, ukayireka ikumuka, uga shyiraho indimu na perisiri(kuri plat ku meza) n’isosi yera iyo uyifite.
AMAFI ABAZE YOKEJE .
Ibyangombwa :
Inyama y’ifi ibaze . Umunyu.
Amavuta . vinegere( Vinaigre)
.
UKO BIKORWA
Ubanza kugura filet nziza yoroshye ukayikuraho ibinure, hanyuma ukayisiga amavuta na vinegere (vinaigre) n’umunyu, ukayitunga ku gati uyotsaho. Ufata icyuma ukajya ukeba buhoro ku buryo idatandukana cyane ugatangira ukwotsa nk’uko botsa imishito(brochettes). Iyo ushatse imaze gushya, uyitanga uko yakabaye cyangwa ukayikatamo uduce.
Ni muryoherwe !
DORE UBURYO BUDASANZWE WATEKAMO IFI
Labels: guteka


text:
Ishyaka FPR-Inkotanyi
Ishyaka FPR-Inkotanyi (FPR mu magambo ahinnye y’igifaransa ; izina mu gifaransa : Front Patriotique Rwandais ) ni ishyaka rya politiki mu Rwanda.
Leta iyobowe na FPR yashyizeho iminsi mikuru – Umunsi w’ Intwari (1 Gashyantare), Umunsi wo kwizera (7 Mata), Umunsi w’ Ubwigenge (1 Nyakanga), Umunsi wo kwibohoza (4 Nyakanga), n’ Umunsi wo gukunda igihugu (1 Ukwakira) – muri gahunda yo gucengeza ubumwe hagati y’ amoko kimwe no guha abayobozi urubuga rwo kwibutsa abanyarwanda ko bagomba kurwanya ingengabitekerezo ya jenoside. Itegekonshinga ryasubiwemo muri 2003 ryaciye imvugo yose yerekeranye n’ amoko (ingingo ya 33) kimwe no guhana umuntu wese uvangura amoko cg upfobya jenoside (ingingo ya 13). FPR kandi yahinduye muri 2006 amazina y’ uturere mu nzengo zose z’ ubutegetsi, kuva ku mirenge kugeza mu ntara, muri gahunda yo gukingira abacitse ku icumu no kubibagiza aho ababo baguye.


text:
Kuri uyu wa gatandatu tariki 23 Mutarama 2016 nibwo habaye igikorwa cyo gutoranya abakobwa bazaserukira umujyi wa Kigali hakomeza abakobwa icyenda mu cyiciro gikurikira.
Mu ijonjora ry'ibanze, Umujyi wa Kigali wagaragayemo umubare uri hejuru w'abakobwa biyandikishije kurusha izinda Ntara zanyuzemo iri jonjora kuko abiyandikishije bageraga kuri 16, haboneka 14 bujuje ibisabwa ari nabo bahataniye kuzahagararira Umujyi wa Kigali.
Nyuma yo kubazwa ibibazo bitandukanye n'abashinzwe gutanga amanota, ndetse aba bakobwa bitabiriye bakavuga ku mishinga bateganya gushyira mu bikorwa baramutse bambitswe ikamba rya Nyampinga w'u Rwanda 2016, abagize akanama nkemurampaka bemeje ko icyenda aribo bazahagaraira Umujyi wa Kigali.
Abakobwa batsindiye guserukira Umujyi wa Kigali
Abakobwa icyenda babashije gutsindira kuzahagararira Umujyi wa Kigali muri iri rushanwa ryo gutoranya Nyampinga w'u Rwanda ni Mpogazi Vanessa, Ange Kaligirwa, Mutesi Eduige, Mutoni Jeanne, Ashimwe Fiona Doreen, Kwizera Peace Ndaruhutse, Umunezero Olive, Ikirezi Sandrine,na Naima Rahamatali.
Impamvu y'ibanze yatanzwe ku cyatumye Umujyi wa Kigali uhagararirwa n'abakobwa benshi kurusha izindi Ntara ni uko ariho irushanwa ryasorejwe bikaba ngombwa ko hongerwa umubare w'abatambuka kuko mu ntara zimwe batabashije kugera ku mubare fatizo w'abakobwa batanu ngo babe 25 bazatorwamo 15 bajya mu mwiherero (Boot Camp).
Abatsinze ijonjora ry'ibanze mu zindi Ntara
- Amajyaruguru: Uwamahoro Solange, Umuhoza Sharifa, Mujyambere Sheillah na Harimana Umutoni Pascaline;
- I Burengerazuba: Mutesi Jolly, Mutoni Balbine na Umuhumuriza Usanase Samantha;
- Amajyepfo: Umutoniwabo Cynthia, Bitariho Nasra, Isimbi Eduige na Karake Umuhoza Doreen;
- U Burasirazuba: Uwase Rangira Marie d’Amour, Gisubizo Abi Gaelle, Akili Delyla, Uwimana Ariane na Kaneza Nickta.
Tariki 6 Gashyantare 2016, abakobwa bose baratoranyijwe bazongera batoranywemo abakobwa 15 bazaba bahiga abandi, abo bakaba ari nabo bazahita bajyanwa mu mwiherero tariki 8 Gashyantare maze ibirori byo gutora Miss Rwanda 2016 bizasozwe tariki 27 Gashyantare 2016 hamenyekana uzambikwa iri kamba n’ibisonga bye.


text:
Umudugudu wa ADEPR-Murambi (Kicukiro) witeze impinduka zikomeye mu giterane wateguye cy’iminsi 5
Umudugudu wa ADEPR-Murambi ubarizwa muri Paruwasi ya Nyanza mu itorero rya ADEPR-Akarere ka Kicukiro wateguye igiterane bise icy’ububyutse ariko gifite intego igira iti ‘’Nimuze twubake umurimo w’Imana.’’ Iki giterane kizamara iminsi itanu (5), kizatangira kuri uyu wa gatatu tariki 09/12/2015 gisozwe ku cyumweru tari 13/12/2015.
Muri iki giterane kandi hatumiwemo abakozi b’Imana batandukanye barimo Korari Sayuni na ADEPR-Cyahafi yamenyekanye mu ndirimbo zitandukanye nka ‘’Wadukoreye ibikomeye’’ n’izindi, Korari Baraka ya ADEPR-Nyarugenge, Korari Galedi ya ADEPR-Nyakabanda, Korari Gologota ya ADEPR-Nyagatovu. Izi zose zikazafatanya na Korari Besalel, Umunezero ndetse na Korari Amahoro zisanzwe zikorera umurimo w’Imana kuri uwo mudugudu.
Korari Besalel isanzwe kuri uyu mudugudu
Hari kandi n’abigisha beza nka EV.Edissa Mukansonera, Ev.Munezero Jean ndetse na Ev.Semajeri bose bakomoka mu ntara y’i Burengerazuba.
Iki giterane kandi uretse kuba kitezweho kuzasiga impinduka zikomeye mu buryo bw’Umwuka kubera uburyo giteguye nk’uko byatangajwe n’uhuza ibikorwa byacyo Bwate David, ngo ni n’umwanya uyu mudugudu uzaboneraho wo kwegeranya ubushobozi bwo gukomeza inyubako y’urusengero bamaze igihe kingana hafi n’umwaka batangiye. Iki giterane kikazabera aho umudugudu wa Murambi usanzwe ukorera.
Korari Sayuni na ADEPR-Cyahafi
Kuva kuwa gatatu kugeza kuwa gatanu igiterane kizajya gitangira sa kumi z’umugoroba naho kuwa gatandatu kizatangira sa munani, ku cyumweru ari nawo munsi wa nyuma w’igiterane kizatangira sa tatu za mu gitondo gikomerezeho na nyuma ya sa sita.


text:
Muhanga: Bamwe mu bayobozi baranengwa gufata ibyemezo batagishije abaturage inama
Umuyobozi w’akarere ka Muhanga, Yvonne Mutakwasuku ku wa 29 05 2012 yatangaje ko hari abayobozi batari bake usanga banengwa n’abo bayoboye kubaturaho amategeko n’ibyemezo byafashwe batabanje More...
Amasambu agifite ibibazo ntatangirwa ibyemezo bya burundu
Ibyo byatangajwe na Mukagashugi Chantal, umukozi w’ikigo cy’igihugu cy’umutungo kamere, ishami ry’ubutaka, ubwo batangaga ibyemezo bya burundu by’ubutaka mu Karere ka Kamonyi. More...


text:
[Ndlr: Mu kwezi gushize kwa Nzeri 2013 Paul Kagame yitabiriye inama yateguwe n'abayahudi yavugaga kuri jenoside, iyo nama yabereye mu mujyi wa New York muri leta zunze Ubumwe z'Amerika; muri iyo nama umuyahudi yateye hejuru avuza induru atunga agatoki Kagame Paul avuga ko nawe ari umujenosideri, inkotanyi zafunze umunwa uwo muyahudi biranga ,zihita zimuniga!! Iyo niyo mikorere ya gikotanyi!! Mu kiganiro n'abanyamakuru ku italiki ya 15/10/2013 Kagame Paul yavuze ko FDLR n'abana izabyara kugera ku myaka 50 azaba ari aba NAZI ! Kagame kandi yigeze yivugira ubwe ngo nubwo bamwita Hitler (umukuru w'abanazi) ngo ibyo ntacyo bimubwiye (kanda aha wumve uko Kagame yabivuze kumusozo w'iyi video rutwitsi), Kubera ko iryo jambo ry'abanazi Kagame arikunda , Rémy Nkurunziza yadusesenguriye inyandiko igaragaza isano iri hagati y'inkotanyi-interahamwe n'abanazi, nimwisomere uko inkotanyi n'aba NAZI ari mahwi !]
1.Intangiriro
Uko imyaka igenda yicuma, ni ko ibisobanuro by’amagambo amwe n’amwe bigenda bihinduka. Mu nyito y’iyi nyandiko no mu nyandiko ubwayo, turasangamo amagambo “AbaNazi, Interahamwe, Inkotanyi”. N’ubwo benshi bibwira ko bazi icyo asobanura, byaba byiza tubanje kubyibukiranya kugirango tubashe kumvikana.
1. AbaNAZI (les Nazis, mu gifaransa).
Muri rusange ni abantu bose bari mu ishyaka rya Adolf HITLER mu Budage ari ryo NSDAP : “Nazionalsozialistische Deutsche Arbeiterpartei” mu kidage, “Parti national-socialiste des travailleurs allemands” mu gifaransa, naho mu kinyarwanda, umuntu yagenekereza avuga ati “Ishyaka ry’abakozi bo mu Budage riharanira igihugu n’imibereho myiza y’abaturage”. Biragaragara rero ko izina “NAZI” rigizwe n’imvugwarimwe (syllables) 2 za mbere z’inyito y’iri shyaka mu rurimi rw’ikidage.
Ku buryo bw’umwihariko, iri jambo rivuga abari mu mashyirahamwe ashingiye kwa ririya shyaka bagize uruhare rukomeye mu itsembabwoko ry’Abayahudi mu ntambara ya 2 y’isi. Abadage bose ntibari AbaNAZI, byongeye kandi abari mu ishyaka rya HITLER cyangwa mu ngabo ze ntabwo bose bagize uruhare mu gutsembatsemba Abayahudi.
2.Interahamwe
Mu ntangiriro Interahamwe zari urubyiruko rw’ishyaka MRND, nk’uko MDR yari ifite Inkuba, PSD ikagira Abakombozi babyinaga Kamucerenge, CDR ikagira Impuzamugambi, …. Hanyuma Interahamwe zaje guhabwa imyitozo, zitangira kwitwara gisirikari, zigira uruhare runini mu itsembabwoko ryabereye mu Rwanda mu w’1994. Ubu ushatse gusesereza Umuhutu uwo ari we wese amwita Interahamwe ; nyamara Interahamwe ntizari zigizwe n’Abahutu gusa, benshi mu Bahutu bari baravuye muri MRND, kandi abari muri MRND bose ntabwo bari Interahamwe.
3.Inkotanyi
N’ubwo muri iri jambo harimo “Inkota”, ryaba rituruka gusa ku nshinga “gukotana” ivuga “kurwana ushishikaye, ugamije gutsinda uko byagenda kose”. Inkotanyi zari zimwe mu ngabo z’umwami RWABUGIRI (1853-1895), nawe ubwe akiyita “Inkotanyi cyane”. Cyari icyivugo cye.
Muri rusange “Inkotanyi” ni izina rya 2 ry’ishyaka (umuryango) FPR rigizwe ahanini n’impunzi z’Abatutsi b’Abanyarwanda bateye Urwanda guhera ku italiki 1/10/1990. Ku buryo bw’umwihariko, “Inkotanyi” bisobanura ingabo z’iryo shyaka, ari nazo zaje guhinduka mu by’ukuri ingabo z’igihugu.
Sibwo bwa mbere impunzi z’Abatutsi zari ziteye Urwanda kuko n’ubundi zari zarabikoze hagati ya 1960 na 1967. Icyo gihe ziyitaga “Inyenzi”, atari ukuvuga twa dusimba tujagata ku rusenge, mu ntabo cyangwa ahandi hantu hari umwanda ; ahubwo ari ukuvuga “INgandurarugo ziYEmeje kuba ingeNZI”. “Ingandurarugo”aribyo bivuga “ingabo zibanziriza izindi kugaba ibitero” zari zimwe mu ngabo z’umwami RWABUGIRI.
II. Itsembabwoko ryo mu Rwanda
Mu w’1994 mu Rwanda habaye itsembambwoko, ibyo ntibishidikanywa. Ikidasanzwe ni uko kugeza ubu iryo tsembabwoko rimaze guhindura amazina inshuro 3 kandi ku mugaragaro (officiellement).
1.Ryabaje kwitwa “Itsembabwoko n’itsembatsemba”,
2. Hanyuma riba “Itsembabwoko”,
3. Ubu risigaye ryitwa “Itsembabwoko ryakorewe Abatutsi”.
Izina ryambere (itsembabwoko n’itsembatsemba) ryari rigamije kumvisha ko hari n’Abahutu bahitanywe n’ako kaga. Izina rya 2 (itsembabwoko) ryari rigamije kumvisha ku buryo buteruye ko ba Bahutu bavuyemo. Irya 3 (itsembabwoko ryakorewe Abatutsi) rigamije kumvisha ku buryo bweruye ko noneho Abahutu bavuyemo rwose.
Dore akumiro: uko itsembabwoko ryagendaga rihindura amazina, niho hagendaga harushaho kuboneka ibimenyetso byinshi byerekana :
1.Ko Interahamwe zitishe Abatutsi gusa, ahubwo ko zishe n’Abahutu batari bake.
2.Ko Inkotanyi zishe Abahutu b’inzirakarengane baruta kure (mu mibare) Abatutsi bishwe n’Interahamwe.
3. Ko mu rwibutso rukuru rwo ku Gisozi i Kigali, ndetse no mu zindi nzibutso ziri mu gihugu, ibyinshi mu bisigazwa birimo ari iby’Abahutu.
Ubwo kandi itsembabwoko ryo mu Rwanda ryiswe “Itsembabwoko ryakorewe Abatutsi”, Leta imaze guca iteka ko amoko avuyeho mu Rwanda! Mu by’ukuri wagirango havuyeho ayandi moko yose, hasigara iry’Abatutsi gusa.
Aya macenga ya FPR agamije iki? Agamije byinshi.
1.Kimwe muri byo kandi gikomeye ni ukugirango amafaranga yose yo gufasha abacikacumu agenerwe Abatutsi gusa, ndetse baharirwe n’uruhare runini rw’ibyiza n’ubukungu bw’igihugu byitwa ko ari “impozamarira” ihoraho.
2.Ikindi ni ukugirango mu nyito no mu bisobanuro, “Itsembabwoko ryakorewe Abatutsi” rise rwose n’“Itsembabwoko ryakorewe Abayahudi”.
3.Icya 3 ni ukumvisha ko Abahutu bakoze “Itsembabwoko ry’Abatutsi” ntaho bataniye n’aba Nazi bakoze “Itsembwabwoko ry’Abayahudi”, bakaba bagomba rero kugererwa mu kebo kamwe.
Aya manyanga ya FPR yo gukoresha itsembabwoko ryabaye mu Rwanda mu w’1994, yifitiye ibindi igamije bitari ubutabera, ukuri, ubwiyunge n’ubumwe biragayitse cyane, kandi rwose ni byo bipfobya itsembabwoko. Nanone amahano yose agira akantu kayahuza, ugasanga ajya gusa. N’abagizi ba nabi, iyo bava bakagera, bagira icyo bahuriraho. Igitangaza rero ni uko, iyo usuzumye ibintu neza, usanga Inkotanyi zirusha Interahamwe gusa n’AbaNAZI. Twumvikane neza : ni Inkotanyi, ntabwo ari Abatutsi bose ; ni AbaNAZI, ntabwo ari Abadage bose.
I.Isano y’INKOTANYI n’AbaNAZI
1. Abantu baruta abandi bose.
Ihame-shingiro ry’AbaNazi ni uko ubwoko bwabo b’ABARIYE (Aryens) bugizwe n’abantu buruta abandi bose. Iryo hame si Adolf HITLER warishyizeho, yararisanze, araryemera, atangira kurishyira mu bikorwa mu buzima bwa buri munsi no mu miyoborere y’igihugu. Mu Rwanda naho hari Inkotanyi butwi zemera rwose ko Abatutsi baruta abandi Banyarwanda bose. Si bo babihimbye. Babibwiwe n’abakurambere babo, ibindi barabisoma kandi babyumva mu mvugo (ukuri gushirira mu biganiro), mu migani migufi n’imiremire, mu nyandiko (articles) no mu bitabo. Reka dutange ingero :
1°. Ingero zo mu mvugo:
Mu kanya twabonye isano iri hagati y’“Inkotanyi” n’“Inyenzi”, ku buryo rwose kugeza n’ubu Inkotanyi zimwe na zimwe zaba zitababazwa no kwita “Inyenzi”. Ahubwo ushaka gusesereza Inkotanyi ku buryo bw’umwihariko n’Abatutsi muri rusange, abita “Inzoka”. Icyo kugeza ubu benshi mu Banyarwanda batazi, badashobora no gukeka, ni uko mu ntangiriro ari Abatutsi bamwe bihaye bo ubwabo iryo zina, bashaka kuvuga ko bazi ubwenge cyane. Bati “Turi abadahwera, sha ; turi inzoka! Ni nde uzavumbura amayeri yacu?” (MUREGO D., La révolution rwandaise 1959-1962. Essai d’interprétation. Publications de l’Institut des sciences politiques et sociales de Louvain, 1975, p. 876).
Izindi ngero twazisanga muri kwa kwishongora kwa ba KANKAZI, KANJOGERA n’abandi. Kankazi yagiye gusura seminari nto y’i Kabgayi, abaza umwe mu baseminari ati “uvuka he, Mutanya ?” Undi ati “mvuka i Nyanza”. KANKAZI akebuka BAKALISHONGA wari umushagaye, baramwenyura bati “ese burya i Nyanza havuka n’ibintu bisa kuriya?”. Abonye ikindi giseminari cy’igihutu koko, ati “Nta kindi cyana gisa na kiriya ngo bagifotore hamwe n’ibwa yanjye?”.Uwo KANKAZI kandi ni we wabonye Abahutu bagungira ibijumba mu gishanga cya Rugeramigozi, abaza abagaragu be ati “Ese turiya dusimba nidutaha, buri kose karamenya akako?”. Bati “ese Kanjongera ko wituma ku gasozi, abantu bakureba?”. Ngo “bariya se ni abantu, ko ari udusimba!”.
Akaga ni iyo Abahutu cyangwa Abatwa batangiye kwemera nabo ubwabo ko ubwoko bwabo buciye munsi y’ubw’Abatutsi. Aka wa mutwa babajije bati “Yewe muntu uri nde ?”. Ati “Erega sindi umuntu, ndi Umutwa”. Cyangwa barya bavugaga ngo “mu mpanuka y’imodoka yabereye aha n’aha, hapfuye abantu batanu n’Abatwa babiri”.
2°. Ingero zo mu migani migufi
Igikeri cyakandiwe n’inka, kiti “uko zivuze nyamahembe” ; Akari mu nda y’Umututsi, Umuhutu ntakamenya ; Inkunguzi y’Umuhutu yivuga mu Batutsi.
3°. Ingero zo mu migani miremire
Umugani wa Sabizeze.Umugani wa Gahutu, Gatwa na Gatusti n’amata buri wese yari yahawe na se Kanyarwanda.
4°. Ingero zo mu nyandiko
Amabaruwa 2 y’abagaragu bakuru b’ibwami, Inyandikomvugo y’Inama nkuru y’igihugu yo mu kwa 6/1958, Manifeste n’amatangazo y’ishyaka UNAR (Lunari).
1.Ingero zo mu bitabo
KAGAME A,. Inganji Kalinga ; DEL PERUGIA P, Les derniers rois mages, n’ibindi byinshi.
2.Abantu bibwira ko bavukiye gutegeka
Abantu bo muri ubwo bwoko bw’indobanure bahamya ko ari bo bonyine bagomba gutegeka. Kuri bo, ni ko Imana ibishaka, ni ubutumwa yabahaye. Kugirango buzuze ubwo butumwa bahawe n’Imana bwo kugera, kuguma cyangwa gusubira ku butegetsi, bemerewe kwica, ndetse no gushoza intambara. HITLER yahamyaga ko Abadage bakabije gushyira intwaro hasi vuba (armistice) mu w’1918, bakemera ko batsinzwe intambara ya mbere y’isi ; kandi we yarabonaga ngo bashobora kuyitsinda.
Ni cyo cyatumye ashoza intambara ya 2 y’isi. KAGAME nawe ati “kuva mu w’1959 kugeza muri 94, Urwanda nta bategetsi rwagize”. Gushaka gusibanganya ibyiza revolusiyo yo mu Ugushyingo 1959 yagejeje ku Banyarwanda, no gusubizaho ubutegetsi nk’ubwariho mu Rwanda mbere ya 1959, ngiyo impamvu nyakuri yatumye Inkotanyi z’indobanure zitera Urwanda kuva taliki ya 1/10/1990. Izindi zakurikiye zitazi ibigamijwe byose, ndetse na jenerali Fred RWIGEMA wumvaga yasangira ubutegetsi n’Abahutu ahasiga gatwe rugikubita. Kuberako intambara isaba amayeri, ingufu n’amikoro menshi, abo mu bwoko bw’indobanure bashobora kwifashisha abandi bantu bo mu bwoko bwo hasi, bashobora kugira ibintu babahuma mu maso kugirango batababangamira ; ariko nyuma bakazabatsinsura nabo byanze bikunze.
Yohani Batista NKULIYINGOMA ati “Inkotanyi twari dutegereje [muri 94] sizo twabonye” (Inkundura. Amateka y’intambara ya ruhekura yakuyeho igitugu ikimika ikindi,.p. 184). Abdul J. RUZIBIZA aho yibereye akamusubiza ati “…FPR … mu by’ukuri si iriya yavugwaga kuli Radiyo, yemwe na magingo aya, FPR ikorera muli salo si iriya iba izwi ku mugaragaro, aha ndavuga iya Kagame, si iya Kanyarengwe”. (Ubuhamya bwa Abdul J Ruzibiza bwo ku italiki ya 14/3/2004 in www.leprophete.fr , le 4/3/2011, p.20).
Iyo “FPR parallèle”. (yo mu kinyegero, mugani w’Abarundi) ni yo igizwe n’abantu batekereza rwose nk’AbaNAZI. Kugirango wemerwe mu bwoko bw’indobanure bw’ABARIYE, ababyeyi bawe bombi, sokuru na nyogokuru ku mpande zombi bagombaga kuba ari abo muri ubwo bwoko. Kugirango wemererwe muri ka gatsiko nk’Inkotanyi z’indobanure, ugomba kuba utari imvange, ni ukuvuga ko ababyeyi bawe bombi bagomba kuba ari abo mu ubwoko bw’Abatutsi, ukaba warahunze Urwanda, kandi ukaruhungira muri Uganda, Kenya cyangwa Tanzaniya. Abatutsi baruhungiye mu bihugu bivuga igifaransa (Burundi, Congo…) baza ku rundi rwego rwo hasi. Naho abatarigeze bahunga bakaguma mu Rwanda, ngo ntibari bakiri Abatutsi, ngo bari barakomeje kuba bo ku isura gusa, naho ngo imitekerereze n’imyitwarire ari iya gihutu (Ubuhamya bwa Abdul J Ruzibiza bwo ku italiki ya 14/3/2004 in www.leprophete.fr , le 4/3/2011, p.19). Ngiyo impamvu Inkotanyi zitihutiye kubatabara igihe Interahamwe zari zibamereye nabi, ndetse Inkotanyi akaba ari nazo zabujije ingabo z’amahanga kuhagoboka.
3. Abantu bakeneye urwisanzuriro
Abantu bo mu bwoko buruta abandi baba bakeneye aho bisanzurira, kandi n’ababakomokaho nabo bakazabona urwo rwisanzuriro. Ngiyo impamvu ituma bijandika mu bwicanyi bw’indengakamere, kandi ugasanga umutimanama wabo ntacyo ubabwiye,nta nkomanga (remords) bagize, habe no kwicuza. Ngiyo impamvu aho bari hose, usanga hahora intambara z’urudaca. Gushaka urwo rwisanzuriro ni imwe mu mpamvu zikomeye zatumye AbaNazi bashoza intambara ya 2 y’isi muri rusange ; ariko ni cyo cyatumye batera Uburusiya ku buryo bw’umwihariko, kandi bari baragiranye amasezerano yo kudashotorana (contrat de non agression). Babonagana mu mirambi, ibibaya, ibigarama by’Uburusiya (grandes plaines russes) no mu bukungu bwabyo, ariho babona urwo rwisanzuriro (lebensraum, espace vital). Mu minsi ishize, uwitwa Jean de Dieu MUSEMAKWELI nawe yatwibukije ko nyuma ya Uganda n’Urwanda Inkotanyi nazo zifuza kongeraho nibura Uburundi, uburasirazuba bwa Kongo, n’agace ka Tanzaniya (MUSEMAKWELI J.D, Perezida Yuvenali HABYARIMANA ntiyigeze yanga Abatutsi, www.leprophete.fr, le 24/6/2011). Ubwo ni ho urwisanzuriro rwari kuba rutangiye kuboneka.
4. Ibindi byaranze AbaNAZI usanga no mu Nkotanyi
1. Kuvuga ko bakunda igihugu ariko bakica abenegihugu
Abambere baboneramo ishyano ku bantu bibwira ko baruta abandi si abanyamahanga. Ni abo basangiye ubwenegihugu. Impamvu batazuyaza kubica ni uko kuri bo atari abantu ; niba ari n’abantu kandi, ni inyangagihugu. Niko byagenze muri Afurika y’Epfo igihe cya polotiki ya gashabuhake n’irondakoko (apartheid), ni ko byagenze mu Budage igihe cya HITLER n’AbaNAZI, ni ko byagenze mu cyahoze ari Yugoslavia aho Abaserbe barikoroje mu kwica Abakorowate, Abanyabosiniya, Abanyakosovo n’abandi. Ni ko byagenze mu Rwanda mbere ya revolusiyo yo mu Ugushyingo 1959, igihe ABASHYIRAHAMWE ba Lunari (UNAR) bitaga abantu bose bari mu yandi mashyaka yaharaniraga demokarasi n’ubwigenge ngo ni abanzi b’umwami n’ab’Urwanda. Gucumura ku mwami ntakindi gihano byahanishwaga kitari urupfu. Buri gihe usanga abo mu bwoko bw’indobanure bavuga ko ari bo bakunda igihugu bonyine, cyangwa se ko barusha abandi kugikunda. Mu by’ukuri, aba ari amaco y’inda, baba bashaka kukirya bonyine. No mu Rwanda rw’ubu niko bimeze.
2. Amazina n’ibirangantego
Zimwe mu ngabo za RWABUGIRI zikitwaga “Impama-kwica”. Iri zina risa rwose n’iryo abasirilikari ba HITLER bo muri diviziyo ya 3 irwanisha za burende (blindés) bari barihaye ari ryo “Totenkopf” mu kidage, cyangwa “Tête de mort” mu gifaransa. Ntakundi wabivuga mu kinyarwanda usibye kubita “Impama-kwica”. Ikirangantego cyabo cyari kigizwe n’agahanga k’umuntu wapfuye n’amagufa 2 ye maremare (imirundi cyangwa se ay’ikibero) asobekeranije. Ayo magufa tuyasanga mu kirangantego cya FPR. Agahanga k’umupfu kasimbujwe intare. Ntaho byavuye, ntaho byagiye kuko iyo ntare ariyo nyine yariye uwo muntu igasigaza amagufa, kubishyira mu kirangantego bikaba ari kimwe no kubwira abasigaye ngo “nabo bitonde”. Iyo ntare tuyisanga kandi mu kirangantego cy’ingabo zayo ; ariko noneho ya magufa agasimburwa n’imbunda (kalachnikov?) n’igisasu (missile?) bisobekeranije nkayo. Ibirangantego biragwira!
3. Kwihorera no gutera ubwoba
Hari izindi ngabo za RWABUGIRI zitwaga “Abazirampuhwe”. Mu ntambara ya 2 y’isi, hari ubwo abaturage bo mu bihugu byari byarigaruriwe n’AbaNAZI bagwaga gitumo abasirikari ba HITLER, bakicamo umwe cyangwa benshi. Icyo gihe abasirikari bagenzi b’uwishwe bazaga ari igitero. Bafataga abantu bose bahuye nabo hafi y’aho uwabo yiciwe. Haba hapfuye umwe, bakicamo 10; haba hapfuye babiri, bakicamo 20. Imibare yari iyo : abantu 10 kuri 1.
Ku Mututsi 1 w’inzirakarengane wishwe n’Interahamwe, ntawe uzigera amenya umubare w’Abahutu b’inzarakarengane Inkotanyi zishe. Iyo gahunda yo guhora yamaganywe n’abaminisrti benshi bo muri leta ya Faustin TWAGIRAMUNGU (1994-1995), KAGAME aranga arayikomeza, leta ya TWAGIRAMUNGU ahubwo aba ariyo ivaho. Igiye hagiyeho leta ya Petero selestini RWIGEMA n’abacengezi bagatera, noneho abahozi ba KAGAME bari bashyizwe igorora. Batsembaga abaturage n’ahantu bazi neza ko nta Bacecengezi bahari.
4. Gutwika inzu ugahisha umwotsi
Ikivugwa ahangaha ni “ukwica abantu ugahisha imirambo ndetse ukanayitwika”. Ibi bisa n’iby’aya mafura AbaNazi batwikiragamo Abayahudi. Ikindi kidakunzwe kuvuga, nyamara Inkotanyi zakoze ni ugufungira abantu ahantu hatazwi harimo ndetse n’amazu y’abantu ku giti cyabo, hanyuma zikabareka bakicwa n’inzara n’inyota nk’uko AbaNAZI nabo babigiraga. Kuva intambara y’isi ya 2 itangira, abayobozi b’ibihugu by’Iburayi ndetse n’umuryango utabara imbabare (Croix-Rouge) byabajije AbaNAZI aho bajyana Abayahudi, niba batajya kubica. AbaNazi bararahiraga, bakarya imbi, bati “ahubwo muduteye urubwa”. Bakongeraho bati “muzohereze intumwa, zize kwirebera ukuntu bariya Bayahudi tubavana ahantu hari intambara, tukabakusanyiriza ahantu hizewe, tukabitaho kandi umutekano wabo tukawubungabunga”.
Mu w’1944 ni bwo ibihugu by’Iburayi byasabye Croix Rouge kujya gusuzuma, maze nayo yohereza intuma ziyobowe n’umugabo w’umusuwisi witwa Marcel ROSSEL. AbaNazi bamenye ko izo ntumwa zizaza, zakoze ibintu 5 :
1.Kugabanya cyane umubare w’Abayahudi bari mu ibohero (camp de concetration) ry’ahitwa Theresienstadt (Repubulika ya Ceka), bohereza benshi kwicirwa mu yandi mabohero.
2. Gusukura no gutera irangi amazu yari asanzwe y’iryo bohero.
3.Kwagura iryo bohero mu gihe gito cyane, bakongeramo ibyumba mberabyose byo kwidagadura (umuziki, sinema, inkinamico, ibibuga by’imikino n’ibindi).
4.Kwigisha ku ngufu Abayahudi bari baririmo amagambo meza bazavuga izo ntumwa zaje, ibirori bazabereka, umunsi mukuru bazabakorera.
5.Kwambika no kugaburira neza imfungwa umunsi w’isurwa.
Iryo surwa ryabaye muri Kamena 1944, maze Bwana Marcel ROSSEL n’intumwa ayoboye bakirwa neza cyane, bagirana ibiganiro n’imfungwa, hafatwa amafoto ndetse batangira no gukora filimi. Intumwa za Croix-Rouge zatashye zishimye cyane, zitanga raporo ko Abayahudi bafashwe neza cyane, ko ahubwo n’abasigaye bose bagombye kujyayo. Zigitirimuka aho, AbaNazi bikomereje umurimo wabo wo kwica, ku buryo muri ba Babayahudi za ntumwa zari zabonye harokotse mbarwa.
Raporo izo ntumwa zakoze yafashwe nk’ihame, amahanga akomeza kwamagana ishimutwa ry’Abayahudi no kunuganuga (gukeka) ko bamwe muri bo baba bicwa ; ariko gihamya nyayo idashidikanywa ko bashize kandi bishwe nabi kuva kera yabonetse ku italiki ya 27/1/1945 ubwo ingabo z’Abarusiya zafataga ibohero rya AUSHWITZ muri Polonye.
Kuba Inkotanyi nazo zarishe nabi Abahutu benshi b’inzirakarengane byatangiye guhwihwiswa kuva intambara itangira kuya 1/10/1990. Nyamara muri iyi myaka ya vuba aha, nibwo hatangiye kuboneka ibimenyetso simusiga ko ubwo bwicanyi bwabayeho kandi ko buteye ubwoba. Naho ubundi, Inkotanyi zari zagerageje kubihisha kandi zari hafi kubigeraho, uretse nyine ko “ikinyoma kidahabwa intebe kabiri”.
Umwanzuro
Abadage bose ntibari AbaNazi, Abahutu bose si Interahamwe, Abatutsi bose si Inkotanyi. Ibihugu byari byarashegeshwe n’intambara n’itsembabwoko nk’Ubudage, Ubufaransa na Isirayeli ubwayo yaje kuvuka nyuma byashoboye kuzanzamuka no gutera imbere mu ngeri zose. No mu Rwanda rero birashoboka.
Rémy Nkunzurwanda


text:
Igisubizo: Nyuma yuko Yesu abahamiriza uwo ari we ku buryo bw’umwihariko, abigishwa Be nabo bemeye ubumana Bwe. Batangira guhamya ko Yesu yari afite ububasha bwo kubabarira ibyaha—ikintu gishobora gukorwa n’Imana yonyine—kuko Imana ari yo bacumuraho (Ibyakozwe n’Intumwa 5:31; Abakolosayi 3:13; Zaburi 130:4; Yeremiya 31:34). Ku byerekeye ibyo bimaze kuvugwa, bavuga kandi ko Yesu ari We “uzaciraho iteka abazima n’abapfuye” (2 Timoteyo 4:1). Toma asubiza Yesu ati:“Mwami wanjye kandi Mana yanjye” (Yohana 20:28). Pawulo yita Yesu “Imana ikomeye n’Umukiza” (Tito 2:13) kandi agashimangira ko Yesu yabanje kugira akamero k’Imana mbere yo kwisiga ubusa ngo yambare akamero k’imbata” (Abafilipi 2:5-8). Ku byerekeye Yesu, Imana Data yareruye iravuga iti: “Intebe yawe Mana, ni iy’iteka ryose” (Abaheburayo 1:8). Yohana arahamya ko: “Mbere na mbere hariho Jambo, Jambo uwo yahoranye n’Imana, kandi Jambo [Yesu] yari Imana” (Yohana 1:1). Ingero z’Ibyanditswe Byera zigisha ku bumana bwa Kristo ni nyinshi cyane (reba Ibyahishuwe 1:17, 2:8, 22:13; 1 Abakorinto 10:4; 1 Petero 2:6-8; Zaburi 18:2, 95:1; 1 Petero 5:4; Abaheburayo 13:20), nyamara urugero rumwe muri izi rurahagije kwerekana ko Kristo yafatwaga nk’Imana n’Abigishwa Be.
Yesu yahabwaga kandi amazina adasanzwe nk’UWITEKA (izina rya mbere ry’Imana) mu Isezerano rya Kera. Izina ryo mu Isezerano rya Kera “UMUCUNGUZI” (Zaburi 130:7; Hoseya 13:14) rikoreshwa kuri Yesu no mu Isezerano Rishya (Tito 2:13; Ibyahishuwe 5:9). Yesu yitwa Imanweli—“Imana irikumwe natwe”—muri Matayo 1. Muri Zekariya 12:10, UWITEKA niwe uvuga ati: “Bazitegereza njyewe uwo bacumise” Ariko Isezerano Rishya rikoresha iri jambo ku ibambwa rya Yesu (Yohana 19:37; Ibyahishuwe 1:7). Niba ari UWITEKA wacumiswe kandi akaba ari we bitegereza, bivuze ko Yesu ari we wacumiswe kandi niwe bitegereza, kubera izo mpamvu Yesu ni We UWITEKA. Pawulo asobanura ko ibyanditswe muri Yesaya 45:22-23 bikoreshwa kuri Yesu mu Abafilipi 2:10-11. Ikindi ni uko izina rya Yesu rikoreshwa hamwe n’iry’Imana mu masengesho “Ubuntu bube muri mwe n’amahoro biva ku Mana Data wa twese no ku Mwami Yesu Kristo” (Abagalatiya 1:3; Abefeso 1:2). Ibi byari kuba ari igitutsi iyo Kristo ataza kuba ari Imana. Izina rya Yesu rigaragara iruhande rw’izina ry’Imana mu mabwiriza Yesu yahaye abigishwa ababwira ngo: mugende muhindure abantu bo mu mahanga yose mubabatiza “mu izina [mu buke] rya Data wa twese n’Umwana n’Umwuka Wera” (Matayo 28:19; reba no mu 2 Abakorinto 13:14).
Ibikorwa bishobora gukorwa n’Imana yonyine byitirirwa Yesu. Ntabwo Yesu yarazutse gusa (Yohana 5:21, 11:38-44) aahubwo ababarira n’ibyaha (Ibyakozwe n’Intumwa 5:31, 13:38), ndetse yaremye kandi anashyigikira isanzure (Yohana 1:2; Abakolosayi 1:16-17). Ibi birushaho gusobanuka iyo tubona UWITEKA yaravuze ati: ‘’Ni jyewe jyenyine waremye bose’’ (Yesaya 44:24). Hakiyongeraho ko Kristo arangwa n’indangagaciro zigirwa gusa n’Imana yonyine, ari zo: kubaho ubuziraherezo (Yohana 8:58), kubera ahantu hose icyariwe kandi iteka ryose (Matayo 18:20, 28:20), kumenya byose (Matayo 16:21), no gushobora byose (Yohana 11:38-44).
Muri iki gihe kwiyita Imana ni ikintu kimwe cyangwa kubeshya umuntu ngo yemere ko ibyo uvuga ko ari ukuri, no kwemeza ko ibyo ari ko bimeze, nabyo n’ikindi kintu. Kristo yakoze ibitangaza byinshi bihamya ko ari Imana. Bicye muri ibyo bitangaza Yesu yakoze, harimo guhindura amazi divayi (Yohana 2:7), kugenda hejuru y’amazi (Matayo 14:25), gutubura ibintu ku buryo bufatika (Yohana 6:11), gukiza impumyi (Yohana 9:7), ibirema (Mariko 2:3), n’abarwayi (Matayo 9:35; Mariko 1:40-42), ndetse no kuzura abapfuye (Yohana 11:43-44; Luka 7:11-15; Mariko 5:35). Ikirenzeho, ni uko Kristo Ubwe yazutse mu bapfuye. Mu mwanya w’icyiswe urupfu n’izuka ry’ibigirwamana byo mu mateka y’abapagani, nta kindi kintu gisa no kuzuka cyemezwa ku mugaragaro n’andi madini, cyangwa ubundi buhamya bwo kuzuka, bufite ibimenyetso bingana n’ibivugwa muri Bibiliya.
Ibi bikorwa byo mu mateka bigera cumi na bibiri, byerekeye Yesu, abahanga mu gusesengura amateka, batari n’Akristo bashobora kuzemeza ko byabayeho:
1. Yesu yapfuye abambe ku musaraba.
2. Yarahambwe.
3. Urupfu rwe rwatumye abigishwa be bahungabana, kandi batakaza kwizwera.
4. Igituro cya Yesu cyaragaragajwe (cyangwa kizagaragazwa) ko cyarimo ubusa, nyuma y’iminsi micye.
5. Abigishwa be bemeza ko Yesu yababonekeye nyuma yo kuzuka kwe.
6. Nyuma y’ibi, abigishwa be barahindutse bareka gushidikanya bashira ubwoba barizera.
7. Ubu butumwa nibwo bwabaye insanganyamatsiko y’ivugabutumwa mu Itorero rya mbere.
8. Ubu butumwa bwigishijwe i Yerusalemu.
9. Ibyavuye muri iri vugabutumwa, ni uko Itorero ryavutse kandi rikaguka cyane.
10. Umunsi wo kuzuka kwa Yesu, ku Cyumweru, wasimbuye Isabato (ku wa Gatandatu) yari umunsi wo guhimbaza Imana nkuko byari bimeze mbere.
11. Yakobo, utarizeraga, yakijijwe umunsi yemeyeho ko yiboneye n’amaso ye Yesu amaze kuzuka.
12. Pawulo, watotezaga Abakristo, nawe yakijijwe kubera igikorwa yemera cyo kubonekerwa na Yesu amaze kuzuka.
N’iyo haba hari umuntu uhakana urwo rutonde rw’ingero zihariye, nyamara nkeya muri zo nizo zikenewe gusa, cyane cyane guhamya kuzuka no kuvuga ubutumwa: urupfu rwa Yesu, guhambwa, kuzuka no kubonekera abigishwa be (1 Abakorinto 15:1-5). Mu gihe hari inyigisho zimwe na zimwe zisobanura imwe cyangwa ebyiri muri izo ngero tumaze kuvuga hejuru, kuzuka kwonyine niko gusobanura kandi kugahagararira izindi ngero zose. Abahanga mu byo kugenzura amateka, bemera ko abigishwa bahamije ko babonye Yesu amaze kuzuka. Byaba ibinyoma cyanwa inzozi z’uwavangiwe ntizishobora kuvuguruza ibyo abantu bazi, ku byerekeye uko kuzuka kwa Yesu kwagenze. Icya mbere, bari kuba bungutse iki? Ubukristo bwari butaramamara kandi mu by’ukuri nta mafaranga bwabazaniraga. Icya kabiri, mu batekamutwe ntihajya havamo abahorwa Imana beza. Urebye ukuntu abigishwa bemeye gupfa imfu z’agashinyaguro kubera kwizera, Nta bisobanuro birenze kuzuka kwa Yesu. Yego, hari abantu benshi bapfa kubera ko bafata ibinyoma byabo nk’ukuri, ariko hari n’abandi batajya bapfa bazize ko ibyo bazi ari ukuri.
Umwanzuro, Kristo yahamije ko ari We UWITEKA, ko yari Imana (ko atari “ikigirwamana” ahubwe yari Imana imwe nyamana); Abigishwa Be (Abayuda bigeze guterwa ubwoba no gusenga ibigirwamana) baramwizeye ndetse bamufata nk’Imana. Kristo yahamije rero ubumana Bwe akora ibitangaza, muri byo harimo no kuzuka kwe kwahinduye isi. Nta zindi ngingo abashakashatsi bafite zishobora gusobanura ibi bikorwa. Ukuri n’uko ubumana bwa Kristo bwemezwa na Bibiliya.
Ikibazo: Mbese ubumana bwa Kristo bwemeza na Bibiliya?
Igisubizo: Nyuma yuko Yesu abahamiriza uwo ari we ku buryo bw’umwihariko, abigishwa Be nabo bemeye ubumana Bwe. Batangira guhamya ko Yesu yari afite ububasha bwo kubabarira ibyaha—ikintu gishobora gukorwa n’Imana yonyine—kuko Imana ari yo bacumuraho (Ibyakozwe n’Intumwa 5:31; Abakolosayi 3:13; Zaburi 130:4; Yeremiya 31:34). Ku byerekeye ibyo bimaze kuvugwa, bavuga kandi ko Yesu ari We “uzaciraho iteka abazima n’abapfuye” (2 Timoteyo 4:1). Toma asubiza Yesu ati:“Mwami wanjye kandi Mana yanjye” (Yohana 20:28). Pawulo yita Yesu “Imana ikomeye n’Umukiza” (Tito 2:13) kandi agashimangira ko Yesu yabanje kugira akamero k’Imana mbere yo kwisiga ubusa ngo yambare akamero k’imbata” (Abafilipi 2:5-8). Ku byerekeye Yesu, Imana Data yareruye iravuga iti: “Intebe yawe Mana, ni iy’iteka ryose” (Abaheburayo 1:8). Yohana arahamya ko: “Mbere na mbere hariho Jambo, Jambo uwo yahoranye n’Imana, kandi Jambo [Yesu] yari Imana” (Yohana 1:1). Ingero z’Ibyanditswe Byera zigisha ku bumana bwa Kristo ni nyinshi cyane (reba Ibyahishuwe 1:17, 2:8, 22:13; 1 Abakorinto 10:4; 1 Petero 2:6-8; Zaburi 18:2, 95:1; 1 Petero 5:4; Abaheburayo 13:20), nyamara urugero rumwe muri izi rurahagije kwerekana ko Kristo yafatwaga nk’Imana n’Abigishwa Be.


text:
Mu bantu 1004 bari kumwe yarokotse wenyine
Karangwa Gamariel warokokeye Jenoside i Kibagabaga, mu Murenge wa Kimironko, avuga ko nyuma yo kubarwa n’Interahamwe aho zari zibafungiye, batondeshejwe umurongo ari 1004, bajyanywe ahitwaga ku ibagiro, baricwa arokokamo wenyine. Mu kiganiro yagiranye na IGIHE, Karangwa Gamariel, wavukiye i Kibagabaga mu mwaka wa 1984, mu muryango w’abana 12, yagaragaje ukuntu yabonye ivanguramoko mu Rwanda kuva akiri muto, bigeze muri Jenoside mu 1994, abona ibintu by’agahomamunwa aho imbaga y’abo bari (...)
Karangwa Gamariel warokokeye Jenoside i Kibagabaga, mu Murenge wa Kimironko, avuga ko nyuma yo kubarwa n’Interahamwe aho zari zibafungiye, batondeshejwe umurongo ari 1004, bajyanywe ahitwaga ku ibagiro, baricwa arokokamo wenyine.
Mu kiganiro yagiranye na IGIHE, Karangwa Gamariel, wavukiye i Kibagabaga mu mwaka wa 1984, mu muryango w’abana 12, yagaragaje ukuntu yabonye ivanguramoko mu Rwanda kuva akiri muto, bigeze muri Jenoside mu 1994, abona ibintu by’agahomamunwa aho imbaga y’abo bari kumwe yose yatsembwe, we agira amahirwe yo kurokoka. Nyuma ya Jenoside Karangwa, yaje kwiyubaka.
Ubuzima bwa Karangwa mbere ya Jenoside yo muri Mata 1994
Karangwa avuga ko Jenoside yabaye yiga mu mwaka wa gatatu w’amashuri abanza, ariko ko hari bimwe atazibagirwa mu byamubayeho.
Karangwa: Hari ikintu ntajya nibagirwa. Mu ishuri nari umuhanga, nkagira amanota ya mbere, hakaba umwana wari inshuti yanjye cyane twanganyaga amanota, ari Umuhutu, ariko icyo gihe sinari nzi ubwoko bwanjye.
Mwarimu yaje guhagurutsa Abahutu, wa mwana w’inshuti yanjye mbonye ahagurutse nanjye ndahaguruka, umwarimu wacu icyo gihe arankubita cyane nshika ibisebe, nshaka no guhita mva mu ishuri. Arambwira ngo ngende mbaze mushiki wanjye wigaga mu wa gatandatu ubwoko bwanjye, yanga kubumbwira.
Ngeze mu rugo mbibaza mama, nawe yanga kubimbwira abinyandikira ku gapapuro ngo ngende mbihe mwarimu. Mwarimu yahise ambwira ko ndi Umututsi ntakwiye kuzongera guhaguruka mu Bahutu. Ikindi nibuka ni uko ku bakererwaga ku ishuri, bamwe barakubitwaga cyane, abandi bakirukanwa, abandi ntibagire icyo babatwara.
Ubwo Jenoside yari itangiye gukara uhereye kuri 7 Mata 1994
Karangwa: Ntibyari byoroshye mu gitondo tariki ya 7 Mata 1994 itangazo ryanyuze kuri radiyo rivuga ko Habyilimana yapfuye, abari bakuru bagira ubwoba cyane, hirya no hino batangira kurasa cyane, inka zacu batangira kuzitwara no kuzibaga mbireba n’amaso yanjye.
Mu rugo haje Interahamwe zimena inzu ziradutwara, batangira kwica abantu ndeba. Bishe bakuru banjye bo kwa data wacu mbireba, harimo abo bashyinguye ari bazima, abandi barirukanka barahunga, abo bishwe ntareba.
Ubuzima bwari bwahagaze dutunzwe n’ibisheke kugira ngo tutagwa umwuma ntacyo kurya cyabonekaga.
Kuri tariki ya 23 Mata 1994 ni bwo abicanyi batangiye kwica abari kumwe na Karangwa
Mbere y’uko Jenoside ishyirwa mu bikorwa, Karangwa avuga ko i Kibagabaga hari hatuye Abatutsi benshi kandi boroye inka. Icyarangaga Kibagabaga, ni uko Abahutu n’Abatutsi baho babanaga neza, bavuga rumwe, bagabirana inka, bakanakamirana.
Karangwa: Mu gihe cya Jenoside, Abahutu b’i Kibagabaga banze kwica Abatutsi kuko babanaga neza. Ku itariki ya 10 Mata 1994, nibwo abantu batangiye kwicwa n’Interahamwe zari ziturutse ahandi zihurujwe, zica abagabo b’Abatutsi batatu, zibarambika mu muhanda zivuga ko zibishe kugira ngo zibatangireho urugero rw’uko abandi bari bubigenze.
Ubwicanyi bwageze Kibagabaga butinze kuko hari mu gace k’amahoro, kuko abantu babaga i Remera, Karama, Kinyinya, Kimironko, Nyarutarama baje bahungira i Kibagabaga, bakambika aho urwibutso rwubatse kuri ubu, n’ahubatse amashuri abanza ya Kibagabaga.
Interahamwe zavugaga ko zizabanza kwica abagabo n’abasore, abana n’abagore bakicwa nyuma. Njye nari nkiri muto mfite imyaka icumi, mba ku mashuri abanza ya Kibagabaga, ariko nkunda gutembera nkareba uko hanze byifashe. Nkabona abagabo n’abasore birukanka bashaka guhungira muri Sitade Amahoro no muri CND, bamwe bakicirwa mu nzira, abandi ntibamenyerwe irengero.
Abicaga Abatutsi babanje kujonjora abagabo n’abasore barabica, babagereje bavuga ko bagiye kwadukira abagore n’abana. Batangira kubarundanya babazana aho bitaga ku ibagiro (Aho urwibutso ruri muri iki gihe), bamaze kubica babarundanya mu mwobo barabataba.
Ku itariki ya 23 Mata 1994 ni bwo bibasiwe bidasanzwe
Karangwa: Umunsi wa nyuma ku itariki ya 23 Mata 1994, hishwe abantu benshi barenga ibihumbi icumi, barimo n’abandi bose bari baturutse hirya no hino baje gushaka ubuhungiro i Kibagabaga.
Itariki ya 23 Mata sinzayibagirwa, ni wo munsi abantu bose bishwe, umunsi bantemaguriyeho, ni wo munsi navuye mu mirambo, umunsi nabonye ubwicanyi ndengakamere n’amaso yanjye kurusha uko nagendaga mbibona, ku buryo uru rwibutso rwa Kibagabaga rushyinguyemo abantu basaga ibihumbi makumyabiri na bitandatu.
Nyuma yo kudukura aho twari dufungiye, badushoreye turi benshi bagiye kutwica, tuzamuka batubwira ko turi 1004, ko nituburamo n’umwe batwica twese, kandi ari byo bari bagiye gukora. Icyo gihe nari kumwe na mama wanjye na bashiki banjye bataricwa, ni bwo badutemaguye, njye bankubita ubuhiri mu mutwe buriho imisumari, ubwonko bumera nk’aho bugiye hanze ho gatoya, bankubita ubundi mu mugongo, nsenga Imana nyisaba ko yankiza nkazayikorera.
Abo twari kumwe bose igihumbi na bane bahise bicwa ndokokamo njyenyine. Twavukanaga turi cumi na babiri, abatari bari kumwe natwe barokotse na bo ari batatu na njye, abandi barimo na mama barapfa. Papa we yapfuye nyuma ya Jenoside, ariko na we yarahigwaga cyane.
Karangwa yaje kuva mu bishwe ahura n’Inkotanyi
Ubwo bari bamaze kuntema bazi ko napfuye, no kwica abo twari kumwe bose, nakoze uko nshoboye nsohoka mu ntumbi mfite ibikomere byinshi, nerekeza mu kigo cya ADB kiri i Nyarutarama (Groupe Scolaire ADB), nkomeza, imbere mbona abagabo babiri bavuye mu mwobo bambaye amatiriningi bafite imbunda, bambaza aho njya, mbabwira ko ndimo guhunga. Banyereka umuhanda nkomezamo, nyuma ni bwo naje kumenya ko ari Inkotanyi.
Nakomeje kugenda uwo muhanda ungeza kuri Bitaro byitiriwe umwami Fayisali (King Faycal Hospital), nkinjiramo mpura na mukuru wanjye asohoka ajya gushaka amazi, aba arambonye arikanga kuko nari nuzuye amaraso, anjyana ahantu hari abazungu batangira kumvura.
Ubuzima bwa Karangwa nyuma ya Jenoside
Nabaye mu nkambi y’i Byumba, njya mu kigo cy’imfubyi, nza gukurwayo na mukuru wanjye, ndongera njya mu ishuri, ntsinda ikizamini cya Leta cy’amashuri abanza, nkomereza mu yisumbuye muri St Esprit i Nyanza, niga ibijyanye n’ubucuruzi n’icungamutungo mu mwaka wa 2003, na bwo ndatsinda.
Mu mwaka wa 2004 kuko nakundaga gukora mparanira kutiringira uwo ari we wese, mu biruhuko najyaga gushaka amacupa nkayagurisha, bikamviramo amafaranga, mbese namenyereye gushaka icyo nkora nkiri umwana.
Nacuruje amakara, imbaho, nkigisha abana bo mu mashuri abanza ababyeyi babo bakampemba. Naje kujya kwiga muri Kaminuza y’i Butare mu mwaka wa 2007, nsoza yo mu wa 2011, njya gukora mu ruganda rw’icyayi nshinzwemo ubutwererane.
Gusa numvaga kwicara ku ntebe y’akazi bitanshimishije cyane, ndagasezerera ntangira kwikorera ku giti cyanjye, ubu ndikorera mu Ubugenzuzi (Consultance), ntuye ku Kimironko.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Abakiranutsi bazabireba batinye, Bamuseke bati "Dore uyu ni we utagiraga Imana igihome kimukingira, ahubwo yiringiraga ubutunzi bwe bwinshi, akikomereza gukora ibyaha." Ariko jyeweho meze nka elayo mbisi yo mu rugo rw’Imana, niringira imbabazi z’Imana iteka ryose - Zaburi 52:8-10.
Usomye Bibiliya ubona ko harimo inkuru z’abagabo bagiye bisanga bari mu bwoko butazi Imana ariko bafashijwe n’Imana Nzima, bashoboye kurinda amazamu yabo neza kandi bagira umumaro mu gihe cyabo kuko Uwiteka Imana yari we murinzi wabo.
Yosefu yahuye n’ ibigeragezo byinshi mu gihugu cya Egiputa,yifuzwa na nyirabuja ngo baryamane ariko Yosefu akomeza kurinda kwizera kwe, kugeza igihe yafunzwe azira ubusa ariko muri ibyo byose yanyuragamo, Imana yakomeje kubana nawe kuko yakomeje gushaka Imana no gukora ugushaka kwayo, none ubu yifashishwa nk’urugero fatizo mu kwirinda no gukomera ku mbaraga z’Imana.
Ushobora kuba urimo guhura n’ ibigeragezo bikomeye muri iyi minsi, ariko wicika intege komeza kwizera Imana, ibyo izakwitura n’ iby’ iteka ryose. Nyuma yo kubabara , uzaba amahoro utikanga ikibi , aha azaba ari mu bwami butazahanguka ku ngoma ya Kristo. Ukwiye kunoza imibanire yawe n’ Imana ndetse ugasaba Imana imbaraga zo kwizera, zihesha kunesha ibigeragezo kandi izi mbaraga zibonerwa muriu Kristo Yesu.
Ntugire ubwoba ahubwo wikomeze ku Mana nayo izakubera imbaraga,umurinzi n’agakiza.


text:
Umwana ni umutware, akwiye icyubahiro n’uburenganzira busesuye burimo kwitabwaho n’ababyeyi, akabona uburere n’uburezi biboneye.
Igihe cyose Perezida wa Repubulika y’u Rwanda iyo asuye abaturage abashishikariza kujyana abana mu mashuri no kubafasha kugira ubuzima bwiza.
Abanyarwanda bakwiriye kumenya umugisha bafite, aho umuyobozi w’igihugu abibutsa ibyo bakwiriye gukorera abana babo bwite.
Benshi mu babyeyi bubahiriza inshingano bafite zo kurera abana babo bagakura bafite uburere kandi bakiga neza.
Hari abandi bana ariko batabona ayo mahirwe kuko baba bacikirije amashuri bitewe n’impamvu zinyuranye.
Aho u Rwanda rugeze, ndizera ko ntawe uzatanga impamvu y’ubukene gusa ko ari yo ntandaro y’uko abana bava mu ishuri bakajya gushaka akazi nk’uko mbisoma mu binyamakuru. Niba binariho si yo mpamvu yonyine ituma umwana ava mu ishuli, kuko no mu baturanyi babo hari abafite ubukene bakomeza amashuli.
Abana bari mu ishuri ntibakunze guhabwa uburenganzira bumwe iyo harimo abandikisha ukuboko kw’imoso barahohoterwa
Navukiye kandi niga mu karere k’ibiyaga bigari, hari ibyo nagiye numva, mbona, kandi bikiriho n’uyu munsi nyuma y’imyaka mirongo ine, bigaragaza ko muri Afurika abantu bamwe na bamwe bifuza ubuzima bworoshye no kwirengagiza zimwe mu nshingano zirimo n’izo kuvugira abana barenganywa mu mashuri cyane cyane abana bandikisha imoso. Ibi na byo bitera ingaruka ku burezi bw’abana.
Ese gukoresha imoso bibe intandaro y’itotezwa n’ihungabana mu ishuri?
Nubwo impavu ari nyinshi mu zituma umwana yata ishuri, akaba abuze bwa burenganzira bwe bwo kwiga, reka turebere hamwe uko abana bakoresha imoso mu ishuri iyo batotejwe bituma bacika intege bakaba bata ishuri kandi barikundaga.
Mu by’ukuri, muri Afurika no mu Rwanda by’umwihariko, hari abana bakoresha ukuboko kw’iburyo, abandi bagakoresha ukw’ibumoso. Uko ni ko bavutse bameze.
Abandikisha imoso bakunze gufatwa nabi haba mu rugo cyangwa ku ishuri, ariko kandi abo bantu ntabwo ari abafite ubumuga kuko bafite ubushobozi nk’ubw’abandi.
Kubera ko abarezi n’ababyeyi batabafasha, harimo abata amashuli kubera kubahohotera, ariko usibye no guta ishuli, bamwe mu bana bibagiraho ingaruka mu mitekerereze no kumva biyanze.
Umwe mu bavutse bandikisha imoso yifuje kudusangiza ubuhamya bwe
Tuyizere Elie, umusore w’imyaka 22 yatangiye amashuri abanza ku Kacyiru muri Nzeri 1999. Avuga ko mu myigire ye byamugoraga cyane gukurikira amasomo kubera ahanini uko mu ishuri yafatwaga kubera gukoresha ukuboko kw’imoso.
Ati “Mwarimu yakoreshaga ikiganza cy’iburyo ariko jyewe nakoreshaga icy’ibumoso, kugirango byorohere mwarimu yamfataga ikiganza cy’iburyo. Ariko icyo si cyo cyari ikibazo kuko n’aho twamenyeye kwandika twabaga twarigiye ku ndyo ariko tukiyiba ikaramu tukayishyira ibumoso kuko ari byo byabaga bitworoheye.”
Akomeza agira ati “Icyo gihe rero twarakubitwaga, bakadupfukamisha, ubundi tugahanishwa kujya kuvoma amazi. Muri make twakubitiwe gukoresha imoso kuva dutangira ishuri na nyuma y’aho. Twigishijweko umunyeshuri mwiza ari uwandikisha indyo. Nta mahitamo twari dufite twagombaga gukoresha indyo cyangwa tugashyirwa mu kato. Ibyo ariko ntibyarangiriraga ku ishuri kuko no mu rugo ntitwari tworoherewe. Iyo wahabwaga ibiryo ukarisha imoso, ubwo ntiwabaga ubishaka, warabyakwaga ukicwa n’inzara, nyamara twabaga turengana.”
Tuyizere akomeza agaragaza ko kwandikisha imoso byamubereye ikibazo gikomeye kuko nk’ababyeyi be bamubonaga nk’umwana ufite ubumuga bwo mu mutwe kubera ko batiyumvishaga ukuntu bamubuza kwandikisha imoso we akabikomeza.
Kubera gushyirwa ku nkeke byabaye ngombwa ko Tuyizere Eric yihata kwandikisha ukuboko kw’iburyo, ariko binamuviramo ibindi bibazo byo kuvuga adidimanga cyangwa kuvuga yihuta cyane, ariko ibi byaje gushira ageze mu mwaka wa gatandatu w’amashuri abanza.
Asanga ntawe ukwiye kuvutswa uburenganzira bwe bitewe n’uburyo yahawe n’Imana bwo kwandikisha imoso cyangwa indyo.
Ati “Nta muntu ukwiye kuzizwa uko yaremwe cyane cyane iyo ntawe abangamiye uko yaba ameze kose, uburenganzira bwe bugomba kubahirizwa”.
Niba abakoresha imoso muri Amerika hari aho bangana na 30% nk’uko bigaragara mu bitabo, kuki batazwi muri Afurika?
Bamwe mu barezi ntibashobora gufasha umwana ukoresha imoso kuko na bo ntabwo baba bazi impamvu akoresha imoso. Ikizwi ni umuco ndetse n’amadini ababuza, ariko nta na rimwe hatangwa impamvu nyakuri ibibuza.
Uyu muco ukwiye gucika usa n’uwo guha akato abana bitewe n’uko bavutse bagasanga bakoresha imoso.
Uwafasha abana si umubyeyi cyangwa umwarimu gusa, ahubwo buri wese yatanga umusanzu we bakitabwaho nta kubatandukanya gushingiye ku miremere n’imikorere y’umubiri wabo.
Ntawe utazi ukuntu umwana avuka ntacyo azi. Umubyeyi cyangwa abamukuriye ni bo bagomba kumufasha, ni bo bamuha umurongo w’ibyo azaba byo ejo. Ntawe utazi intege nke umwana uri mu gihe cyo kwiga aba agaragaza akeneye kwitabwaho no guhumurizwa.
Amagambo mabi umuntu mukuru avugira imbere y’umwana atuma atakaza icyizere muri we, atuma ubuzima bwo mu ishuli n’ahazaza he buhungabana, agacika intege, ariko amagambo amukomeza yo atuma yigirira icyizere.
Umubiri w’umuntu ufite ukundi kuri ugenderaho bitewe n’uko yavutse cyangwa abantu n’ibintu ahura na byo.
Hano niho hari ikibazo, ni ho hakwiriye kwitonderwa. Umwana si we kibazo, ikibazo ni ubufatanye bunoze bw’abarezi n’ababyeyi, umwana uva mu ishuri na we si ko aba abyifuza.
Umwana umufasha kugira ubuzima bwiza ubanje kumenya uwo ari we, imico, ibyo akubaza n’ibindi, ibi bikagufasha kumenya aho afite intege n’aho akeneye ubufasha budasanzwe.
Kubera kutabyitaho bamwe mu barezi cyangwa ababyeyi mu Rwanda bazi ko kubona amafaranga y’ishuli, kwambika umwana no kumuvuza,bihagije kugira ngo umwana akunde ishuli yige neza.
Ku mwana “équilibre” mu buzima bwo mu mutwe igomba guhuza na “équilibre” y’umubiri muri rusange, kugira ngo hirindwe ibyo bibazo.
Mu 1937 hashyizweho amategeko mpuzamahanga areba ibyo bita "psychologie infantile" kugira ngo usibye kwigisha umwana kwandika, kubara no gusoma, uzaba agaragaza intege nke azafashwe by’umwihariko.
Umufaransa ukomoka mu Burusiya, Kovarsky, yasabye ko habaho uburenganzira bw’abakoresha imoso kuva 1930, ariko byemerwa mu rwego mpuzamahanga mu 1949, ariko hakomeje kwibazwa impamvu ibi bititabwaho henshi muri Afurika.
Abana bazira uburangare bw’abarezi batita kuri ibi bazabazwa nde ?
Mu burezi hakwiye kubamo inzego zifasha mu guharanira no kubaha uburenganzira bw’abana, kuko iyo hari ubangamiwe bitewe n’uburyo akoresha mu kwandika bitera ingaruka mbi ku bana, ibi bidakozwe hari abana benshi bakomeza gucika intege kubera ingaruka bibagiraho ziterwa n’ihohoterwa bikaba byatuma habaho gucikiriza amashuri kandi bibagiraho n’ingaruka mu buzima.
Igitekerezo ntanga ni uko inshingano za mwarimu n’umubyeyi zagira ahantu zandikwa zikajyanwa mu mashuli mu gihugu hose, maze zikajya zigenzurwa.
Mwarimu wakira umwana ku munsi wa mbere agomba kugira ikaye yandikamo amakuru y’ibanze ku mwana atanzwe n’umubyeyi we, ajyanye n’ubuzima bw’umwana muri rusange, harimo uburyo akoresha yandika cyangwa se niba afite uburwayi cyangwa indi mikorere yihariye.
Iyo kaye ikajya yuzuzwa na mwarimu na we ku byo abona umwana agenda agaragaza yakwitondera cyangwa yagishaho inama abandi mu nama bakora, ariko bikazajya bimenyeshwa n’umubyeyi.
Ukurikije icyo gukoresha imoso bivuga mu bitabo n’ibishyirwa mu bikorwa, usanga inzira ikiri ndende. Usanga abantu benshi bafite abana bandikisha imoso bavuga ko kubakubita babiretse, ariko usanga ibyo bavuga batabikurikiza kuko nta nyandiko zibibuza.
Mu bihugu byamaze gutera intambwe ziha uburenganzira abo bana bandikisha imoso, ubu bageze mu gihe cyo kubaha ibikoresho bifasha ukuboko kwabo.
Mu gihe isi yose yiteguwe kwizihiza umunsi mpuzamahanga ngarukamwaka w’abakoresha ukuboko kw’imosoro ku itariki ya 13 Kanama, umuco wo kubangamira umwana ngo ni uko akoresha ukuboko kw’imoso ukwiye kuranduranwa n’imizi kuko kwandikisha imoso cyangwa indyo byose ni uburenganzira busesuye bw’umwana.


text:
Umusore uri mu kigero cy’imyaka 24 yatwandikiye agisha inama abasomyi b’urubuga umusare.net , Uyu musore yahuye n’ikibazo cyo kuryamana n’umugore wa se (muka se) none kumwikuramo byamunaniye
Yagize ati " Naryamanye na muka data (muka se) tugirana ibihe byiza cyane ku buryo kumwikuramo byananiye none nabuze icyo nakora. Mama amaze kwitaba Imana data yahise azana undi mugore, uwo mugore akimara kugera mu rugo yagiye angaragariza urugwiro rudasanzwe.
Bijya gutangira yagiye mu rwogero (douche) nta sume atwaye, Nyuma aza kumpamagara ngo nimushyire isume muri douche , nabanje gusa nk’ubyanga ariko akomeza kubimpatira ndabyemera isume ndayimushyira na cyane ko papa icyo gihe atari ahari.
Umunsi umwe yasohokanye na papa ku isababukuru y’amavuko ya murumuna wanjye, icyaje kuntungura ni ukuntu nagiye kubona mbona agarutse wenyine mu rugo ajya mu cyumba cye arampamagara ngo ngende ambwire, nagezeyo anyicaza ku gitanda sinamenyeye igihe yasomeye(bizu), nabaye nk’uwikanze ambaza impamvu inteye kwikanga mbura icyo musubiza.
Uwo munsi sinabashije kuhikura kuko nisanze twaryamanye, Byaje kuba akamenyero ku buryo twacungaga papa agiye akaba aribyo twigiramo, ikintu kinkomereye cyane muri ubu buzima ni ukuntu numva nsigaye mukunda cyane kandi abandi bakobwa bari mu kigero cyanjye twavuganaga numva baramvuyemo sinkibavugisha.
Ndi kwibaza umunsi papa yatuvumbuye uburyo bizagenda kandi nanjye nkibaza amaherezo yanjye muri ubu buzima bikancanga , umutima wo gukunda abo mu rungano rwanjye ntawo nkigira, gusa niyumvisha ko bishobotse papa yamundekera kuko nanjye nsigaye mukunda cyane , none mungire inama nabuze icyo nakora kugira ngo ibi bintu mbyivanemo.


text:
Abanyeshuri bo mu mashuri abanza n’ayisumbuye bagera kuri 80 batangiye amasomo n’ibikorwa bitandukanye bizamara ukwezi kuri uyu wa Mbere, tariki ya 21 Ugushyingo 2016 mu Ishuri rikuru ryigisha imyuga n’ubumenyingiro mu Ntara y’Iburasirazuba (IPRC East).
Space for Children ikozwe ku nshuro ya gatatu igenewe abana bo mu mashuri abanza ni gahunda igamije kubategura kuzaba abaturage bakunda igihugu, bafite ubushobozi bwo kwiteza imbere no kwihesha agaciro.
Amasomo bahabwa arimo kubakundisha imyuga n’ubumenyingiro, kwihangira imirimo no guhanga udushya, kugira umuco wo gukunda igihugu n’ubwitange, indangagaciro na kirazira z’umuco nyarwanda, kwizigamira, n’ibindi.
Iyi gahunda izafasha nanone abana kugira ubushobozi bwo kwiyobora no kuyobora abandi, umuco wo gukorera hamwe no kuyobora ibyiyumviro byabo, nk’uko abayiteguye babisobanura.
Gahunda ya Make them Job Creators (Bafashe kuba ba Rwiyemezamirimo), ibaye ku nshuro ya kabiri, igenewe abanyeshuri bo mu mashuri yisumbuye. Yigisha guhanga umurimo, ikanaha urubyiruko rwo mu mashuri yisumbuye icyerekezo n’ubushobozi bwo kwiyobora no kwihangira umurimo, ikabagira abahindura myumvire mu ishoramari hagamijwe impinduka yihuse iganisha ku iterambere mu bukungu bw’igihugu.
Abateguye iyi gahunda kandi bavuga ko uru rubyiruko ruzafasha guhindura imitekerereze y’abantu benshi bitume himakazwa umuco wo kwigirira icyizere no kwihangira imirimo.
Umuhuzabikorwa w’izi gahunda, Byukusenge Pierre Celestin avuga ko Space for Children yitezweho umusaruro ushimishije kuko ifasha abana gukundishwa umwuga hakiri kare kugira ngo bizabafashe gukora amahitamo neza birinda guhuzagurika. Ibi ngo bifungura amaso abana hakiri kare bagakura bumva akamaro ko kwiga imyuga n’ubumenyingiro.
Yagize ati ’’Ibi bizahindura imyumvire itariyo ya bamwe babonaga ko imyuga n’ubumenyingiro byigwa n’ababuze ahandi berekeza ari amaburakindi, aba bana bo bazakura bakunze imyuga n’ubumenyingiro kuko bazaba baramenye akamaro kabyo hakiri kare. ’’
Byukusenge avuga ko Make them Job Creators izafasha abanyeshuri nibamara kubyiga neza bazaba babona amahirwe abakikije bashoramo imari, bakazamenya gucunga neza umutungo, gupiganirwa amasoko, bityo ngo nyuma y’igihe runaka nibajya kwikorera imirimo yabo bazaba bafite ubumenyi buhagije ngo babikore neza.
Akomeza avuga ko abanyeshuri babona ubumenyi intambwe ku yindi kandi mu bikorwa, atari mu magambo gusa , kandi hatumirwa ba rwiyemezamirimo bigejeje ku bintu bifatika bakabaganiriza uburyo batangiye, aho batangiriye, ingorane bagize n’uburyo bagiye bazisohokamo, noneho umwana agatangira gufunguka hakiri kare.
Eliya Gasuhuke ufite umwana muri Space for Children avuga ko yiteze ko iyi gahunda izafasha umwana we gukunda umwuga hakiri kare, gukurana ubushobozi bwo gukora amahitamo aboneye no gukurana indangagaciro Nyarwanda.
Ati ’’ Ngomba gufasha umwana wanjye ngo inzozi afite zizabe impamo binyuze muri gahunda zitandukanye zirimo n’iyi. Imyuga berekwa bimufasha muri za ndoto ze hakiri kare noneho akagenda abona ibyo yiyumvamo akunze azakomeza nakura.’’
Mukankuranga Providence nawe afite abana bakurikiye gahunda ya Space for Children umwaka ushize, avuga ko yamwereye imbuto kuko asigaye aganiriza abana be bakamubwira ko bakunze imyuga n’ubumenyingiro ndetse bakanamubwira ibyo bumva bibonamo bashaka kuziga.
Ati ’’Cyera twarabatoranyirizaga, ariko ubu umwana arafunguka akabona ubushobozi bwo kwihitiramo. ’’
Uretse gukundishwa imyuga cyangwa kwigishwa kwihangira imirimo, abagenerwabikorwa muri gahunda ya Space for Children n’iya Make them Job Creators bigishwa akarasisi, indangagaciro na kirazira by’umuco nyarwanda, bakora ibindi bikorwa by’itorero, bahabwa ibiganiro bitandukanye bijyanye na gahunda za Leta, ndetse n’ibindi biteganywa muri izi gahunda.


text:
Amarasita agira ubwoko bwinshi asukwamo : hari abakunda uduto cyane, abandi bagakunda aya moyenne, abandi bagakunda amanini. Byose biterwa nuko bagusutse naho ubundi buri bisuko byose iyo bisutse neza biba ari byiza.
Amarasita mato yo rero afite umwihariko wo gusa neza kurushaho kandi agatinda gusaza kuko imisatsi itamera ngo mu mutwe bigaragare.
Ushobora kujya uyamesamo ukayumutsa nk’uko wumutsa imisatsi isanzwe, kandi akaba agira uburyo bwinshi wayafungamo ubyikoreye mu rugo cyangwa se ukajya muri salon.
Amarasta mato
Amarasita agira ubwoko bwinshi asukwamo : hari abakunda uduto cyane, abandi bagakunda aya moyenne, abandi bagakunda amanini. Byose biterwa nuko bagusutse naho ubundi buri bisuko byose iyo bisutse neza biba ari byiza.